Kazh dazgouez - Wikipedia\nUr c’hazh dazgouez a C'haliza.\nUr c’hazh dazgouez zo ur c’hazh doñv aet da ouez (cf. dazgouezañ). N’eus diforc’h ebet a-fet gouenn enta etre ar c’hizhier dazgouez hag ar c’hizhier doñv (Felis silvestris catus). N’eus nemet un diforc’h a-fet milrealoniezh. E gwirionez e tiskennont ag ar c’hizhier-ti met ganet int en natur (n’int ket enta kizhier diberc’henn kantreer (kollet pe dilaosket) hag a zo ganet e-mesk an dud).\nArabat naket droukveskañ ar c’hizhier dazgouez, a vev en natur, hag ar c’hizhier gouez. Meur a spesad zo d’ar re-mañ diwezhañ ha n’o deus peurliesañ netra da welet gant ar c’hizhier doñv.\nE broioù zo, evel Aostralia (N’int ket loened ag ar vro. Erruet int gant ar Saozon.), int kaoz da freuz bras e-keñver an endro (distruj spesadoù engenidik). Gellout a reont ivez bout pennkaoz da rouesadur ar spesadoù gouez abalamour d’ar c’hevezerezh pe d’an hironadur etreze.\nAdtapet diwar « https://br.wikipedia.org/w/index.php?title=Kazh_dazgouez&oldid=1460021 »\nKemmoù diwezhañ degaset d'ar bajenn-mañ d'an 4 Ebr 2013, da 03:34.


Kaozeal:Listennad gerioù gourel ha gwregel - Wikipedia\nKaozeal:Listennad gerioù gourel ha gwregel\n1 Tennañ hep abeg\n4 Trouz bepred\n5 Ul listennad pe ur pennad\nTennañ hep abeg[kemmañ ar vammenn]\nDispar eo kenteliañ an dud db pezh zo faos : https://br.wikipedia.org/w/index.php?title=Listennad_gerio%C3%B9_gourel_ha_gwregel&diff=prev&oldid=1540891 . Bremañ e vije bravoc'h kenteliañ db pezh zo gwir ... Gortozomp ... Bianchi-Bihan (kaozeal) 26 Du 2013 da 16:18 (UTC)[respont]\n«Dave resis ha splann…». Me, kaer em eus sellet p.550 ne welan roud ebet eus "an drouz" meneget amañ . Pa sellan avat e Geriadur Jules Gros (tu galleg-brezhoneg) e welan p.172: «Greet e-nevoa eun trouz».--Trec'hlid mitonet (kaozeal) 26 Du 2013 da 18:15 (UTC)[respont]\n Emañ embannadur 1977 ganin, ha ma daoulagad na welont netra heñvel evit ar bajenn 550, "*'an drouz" ebet ne welan p.550. Ro al linenn neuze.--Trec'hlid mitonet (kaozeal) 26 Du 2013 da 18:33 (UTC)[respont]\nNE GAV KET DEOC'H EZ EO TREMEN POENT PAOUEZ GANT AR BELBIAJOÙ-MAÑ DA VAT ? KREGIÑ A RA DA VEZAÑ OUZHPENN TORR-PENN, ME 'LÂR DEOC'H ! EUS HON YEZH-NI E VEZ KAOZ AMAÑ, HA MAT PELL 'ZO !--Prieladkozh (kaozeal) 26 Du 2013 da 18:43 (UTC)[respont]\nLavarit ar wirionez dimp, daoulinet dirazoc'h, Meurdez Hollouiziek : pa skriv Gros ha Konan eo gwregel ar gerioù-se, e faziont neuze? Bianchi-Bihan (kaozeal) 26 Du 2013 da 19:03 (UTC) ... ha Fanch an Uhel? Re a gasoni dall ouzh ar re all a vir ouzh an den da welout sklaer... Bianchi-Bihan (kaozeal) 26 Du 2013 da 19:33 (UTC)[respont]\nN'eus ket, p. 550, eus "an drouz" meneget ganit, ne lavarez netra diwar-benn ar skouer gant J. Gros ma ra gant "un trouz". Ne c'hortozez ket kaout titour ouzhpenn, kavout a rez gwelloc'h cheñch hep gouzout hiroc'h, ha lavaret em eus disverket traoù «hep displegadenn ebet», ar pezh a zo gevier, pa'm boa skrivet «hervez an arliv ster eo». Studiet eo bet an traoù gant Klerg evit Treger, e-barzh Barr-Heol niv.68, hag adembannet eo bet e studiadenn e-barzh Hor Yezh e 2004, hag evel-se emañ kont: "priz" emzalc'h gourel ha "priz" emzalc'h gwregel a zo e Treger, hag evel-se emañ kont ivez gant ar gerioù all. Ret e vo cheñch ar pezh a zo skrivet er pennad.--Trec'hlid mitonet (kaozeal) 26 Du 2013 da 19:51 (UTC)[respont]\nHa ne respont ket d'ar goulenn :pa skriv Gros ha Konan eo gwregel ar gerioù-se, e faziont neuze? Hag e welan a-dreuz?\n"priz" emzalc'h gourel ha "priz" emzalc'h gwregel Ne gredan ket em bije laret netra kontrol. Ha NE OA KET ABEG a-walc'h DA DENNAÑ HEP KAOZEAL pezh a oa skrivet a-raok. «hervez an arliv ster eo» zo un ali personel, n'eo ket un displegadenn. Evit kemmañ ar pezh zo er pennad e vo ret prouiñ eo faos pezh a lenner gant Gros. Gortozomp ar prouennoù. Bianchi-Bihan (kaozeal) 27 Du 2013 da 09:01 (UTC)[respont]\nSetu un nebeud skouerioù am eus kavet : Ha gwasoh an drouz evid ar hloaz, Le Trésor du Breton Parlé (1977), levrenn 2, p. 196 Pa oa kouezet war blas ar gambr he-devoa greet eun drouz pounner, Le Trésor du Breton Parlé (1977), levrenn 2, p. 428 Me am-oa klevet eun drouz evel eur strak-fouet, Le Trésor du Breton Parlé, levrenn 2 (1977), p. 495 Me a blij din klevet ma harr o fraoñval evel-se : ober a ra trouz vad, Le Trésor du Breton Parlé, levrenn 3 (1976), p. 165 Ar re-ze a oa eun drouz ganto o faoutañ koad gwasoc'h evid siul er Yeodet gand ar pardon, Le Trésor du Breton Parlé, levrenn 3 (1976), p.17 Greet en-devoa eun drouz !, Le Trésor du Breton Parlé, levrenn 3 (1976), p. 190, adskrivet "Greet en-devoa eun trouz" en embannadur nevesañ Emgleo Breiz. Ha skouerioù all c'hoazh gant an drouz pe eun drouz el levrenn 3 (1976). --Llydawr (kaozeal) 27 Du 2013 da 08:08 (UTC) Anaout mat a ran levrioù Gros, hag ar skouerioù-se. Trugarez dit. Bianchi-Bihan (kaozeal) 27 Du 2013 da 09:08 (UTC)[respont]\nKas a ra ar roue kozh tud da di holl varc'hadourien kêr, hag en Frañs, hag er rouantelezhoù all, gant gourc'hemenn da degas dezhañ ar pezh a vije kavet a gaerañ, hep sellet eus ar briz. Kontadennoù ar Bobl gant Fañch an Uhel, levrenn 3, Merc'h ar roue Spagn, pajenn 26.--Prieladkozh (kaozeal) 27 Du 2013 da 11:30 (UTC)[respont]\nHag ivez : Goude bezañ chipotet ur pennad c'hoazh, e oa graet ar priz. levrenn 5, An hini a werzhas teir gwezh e vuoc'h ar memes deiz, pajenn173.--Prieladkozh (kaozeal) 27 Du 2013 da 11:36 (UTC)[respont]\nBerniet eo ar skouerioù er pennadoù ad hoc er wiki-geriadur. N'eo ket echu an dastumadeg. Un dra zo sklaer gant ar gerioù priz ha trouz-se: gourel int nemet gwregel e Treger dre vras : dre vras, rak an eil hag egile a gaver er skridoù. Ma fell da lod resisaat penaos ha perak e vefe mat en ober gant skouerioù hag er wiki-geriadur. Bianchi-Bihan (kaozeal) 27 Du 2013 da 09:52 (UTC).[respont]\nHastañ buan mont da cheñch an traoù, evel amañ er Wikeriadur (ha neket "wiki-geriadur" sic) , hep kemer amzer da skouer da lenn studiadenn Klerg war an danvez bet meneget ganin, n'eo ket un emzalc'h gwall skiantel da'm meno-me. Evit ar re a blij dezho J. Gros o dije gwelet en doa graet mat ar c'hemm etre "pouez" (gourel) ha "pouez" (benel). Gallet en dije moarvat ober kemend-all evit gerioù all, evel "priz", m'en dije dastumet skouerioù all.\nUr c'hemmadur dre vlotaat en unander n'eo ket ur brouenn evit reizh ur ger e brezhoneg: lavaret e vez "daou dra vras" hag "un dra", lavaret e vez "avel greñv" met "pevar avel", "labour vat" met "daou labour", "amzer gaer" met "ar pevar amzer", "revr dev" met "un taol troad ennañ" (= er revr), "tri re votoù", hag all. Evit ar re a zo dedennet gant an danvez emañ ivez pennad Frañsez Kervella, "Kudennoù reizh ha kudennoù niver e brezhoneg", Hor Yezh, niv.86-87 (1973), hag ivez Frañsez Favereau Yezhadur ar brezhoneg a-vremañ (1997), sellet ennañ dreist-holl ouzh ar rannoù §127-131.--Trec'hlid mitonet (kaozeal) 27 Du 2013 da 12:50 (UTC)[respont]\nKlask laou e penn ar genlaboureien dalc'hmat, pe abalamour d'ar pezh a reont pe abalamour d'ar pezh na reont ket : un emzalc'h patron meurdezus ha ne zegouezh ket re amañ etre tud par. Labourat a ra an dud pa garont hag evel a garont hep goulenn aotre ebet digant mestr ebet, hep da zen reiñ notenn ebet d'ar re all. Petra lar dimp ar mitoner? Mont da lenn e levrioù... a vo graet pa vo amzer gant neb a garo. Aesoc'h eo evel just kaozeal evel-se eget displegañ, ar pezh zo pal ar wiki koulskoude. Peseurt holloueziadur sirius a larfe d'e lennerien: kit da lenn ma levrioù e-lec'h klask un displegadur amañ? Setu koulskoude an emzalc'h mantrus a welomp.\nUn draig all : savet eo ar gaoz-mañ diwar-benn ar gerioù trouz ha priz, bet skarzhet eus ar bajenn gant ar mitoner: n'eo ket ret diheñchañ ar gaoz. Skarzhañ gerioù all a garfe ober ivez? Bianchi-Bihan (kaozeal) 27 Du 2013 da 19:03 (UTC)[respont]\nAr "bennaenn diwall" (principe de précaution e galleg brav), un dra dianav...--Trec'hlid mitonet (kaozeal) 28 Du 2013 da 09:01 (UTC)[respont]\nHa kerkent ar jeant hag e gastell a gouezhas en foñs puñs an ifern, gant kurunoù ha dared hag un drouz spontus ! e-barzh Kontadennoù ar Bobl, levrenn I, pajenn 35.\n[...] ken ma 'z oant holl war var da vougañ, nag eus koagadeg an evned-mor o tarnijal a-vagadoù, spouronet gant an drouz hag ar moged. e-barzh Va Zammig Buhez gant Jarl Priel, pajenn 158.\nAn drouz a varvas, ha pep tra a deuas sioul adarre: kaer an neus Herri chilaou, ne glev den o tont. e-barzh Pipi Gonto gant Erwan ar Moal, pajenn 19.\nUn nozvezh e voe klevet un drouz digustum e porzh Rospidou. e-barzh En bro Dreger a-dreuz Parkoù gant Erwan Vertou, pajenn 66.--Prieladkozh (kaozeal) 29 Du 2013 da 08:14 (UTC)[respont]\nOK evel-just evit ar c'hemmadur, met ar pezh a zo da c'houzout evit bezañ sur eus ar jener eo: petra 'vez lavaret? "daou drouz" pe "div drouz"? "dihunet on bet gant an drouz" > dihunet on bet "gantañ" pe "ganti"?--Trec'hlid mitonet (kaozeal) 29 Du 2013 da 09:04 (UTC)[respont]\nDiskenn a reont d'an douar, hag e klevont ar majisian o tremen a-us dezhe, gant un drouz vras. Diwar ar skouer-mañ, tennet eus Kontadennoù ar Bobl, levrenn I, pajenn 85, e seblant bezañ benel ar ger trouz dindan bluenn Fañch an Uhel, ne gav ket deoc'h ?--Prieladkozh (kaozeal) 29 Du 2013 da 09:16 (UTC)[respont]\nPe gant Jul ar Groz pa skrive-eñ Me a werz ma moh pa welan e vez priz vad warno, e-barzh TBP2, pajenn 432.--Prieladkozh (kaozeal) 29 Du 2013 da 09:19 (UTC)[respont]\nPell diouzhin ar c'hoant d'ober ma zamm pabor gant ar skouerioù-se, anat deoc'h. Diskouez a ra bezañ gwall distabil implij ar seurt gerioù a-fet reizh, sur eo ha n'eo ket marteze ; padal, diaes eo nac'h e veze graet gante evel gerioù benel e Bro-Dreger.--Prieladkozh (kaozeal) 29 Du 2013 da 09:44 (UTC)[respont]\nEvel ma lavarez mat uheloc'h «e seblant bezañ benel ar ger "trouz" dindan bluenn Fañch an Uhel», e seblant bezañ ya, met evel ma'm boa skrivet uheloc'h, lavaret e vez da skouer «un dra vras» (kemmadur dre vlotaat eta) met lavaret e vez "daou dra", "kas anezhañ ganit" (anezhañ = an dra), gourel eo ar ger "tra" eta, degouezh a zo degemeret bremañ (met ne oa ket splann e deroù geriadurouriezh ar brezhoneg). Heñvel emañ kont gant gerioù all, en o zouez "avel", degemeret gourel dre vras bremañ, pa vez lavaret "pevar avel" daoust da "avel greñv" pe "avel vat" da skouer (met Roparz Hemon a lakae f.). Ur rummad gerioù a zo evel-se.\nEvit priz bremañ. Gwelomp petra 'lavare Klerg (daveenn meneget uheloc'h ganin): «Merket mat-tre en deus an Aotroù Gros en e levr an diforc'h etre ar pouez, lakaomp ur pouez daou-ugent lur, da lavaret eo ar pezh a dalvez da bouezañ traoù, hag ar bouez o talvezout ponnerded. Da lavaret eo, ar ger pouez a zo gourel pa verk un dra fetis ha gwregel pa verk un dra difetis. (…) Ar ger priz a zo da lakaat keñver-ha-keñver gant ar ger pouez. (…) Priz. An Ao. Gros a laka ar ger-se gwregel. Met er skouerioù roet n'eus hini ebet o tiskouez ar c'hemmadur p-b. Klaskomp eta lakaat sklaer an traoù, dre reiñ skouerioù: aet eo ar priz kentañ gantañ. Er briz m'emañ an traoù n'eus ket a voaien da c'hoari. Da lavarout eo: pa dalvez priz "gopr, pae, digoll, gonid" ne c'hoarvez kemmadur ebet. Pa vez talvoudegezh un dra bennak, ur varc'hadourezh bennak neuze e veze graet ar c'hemmadur p-b. Met atav e lavarer "daou briz". Kudenn ar ger priz a zo eta da geñveriañ gant hini ar ger pouez.» Hervezañ eta eo gourel ar ger "priz" e Treger, daoust d'ar c'hemmadur a c'hoarvez a-wechoù hervez ar ster.--Trec'hlid mitonet (kaozeal) 29 Du 2013 da 10:24 (UTC)[respont]\nArguzennoù hag a seblant klotañ mat ouzh ar pezh a gaver e-barzh Yezhadur ar brezhoneg a-vremañ (131. Genre et opposition abstrait-concret) gant F. Favereau, ya.--Prieladkozh (kaozeal) 29 Du 2013 da 10:53 (UTC)[respont]\nSeblantoù[kemmañ ar vammenn]\nUheloc'h e lennan: Evel ma lavarez mat uheloc'h «e seblant bezañ benel ar ger "trouz" dindan bluenn Fañch an Uhel», e seblant bezañ ya, ... Kalz gerioù a seblant bezañ en ur jener bennak... ma kroger da lakaat arvar diwar o fenn holl n'eus fin ebet... Met c'hoari tud fin ar yezhadurioù eo, ar re fin a wel sklaer dindan ar seblantoù ... Daoust da se n'eo ket ken asur se an tezennoù ha martezeoù dispaket dimp pa seller ouzh ar skouerioù dindan pluennoù brezhonegerien : ar paourkaezh Fañch an Uhel ne anaveze ket Yezhadurioù Kervella na Favreau. Hag an Dregeriz a anaveze hini Kervella, evel Gros ha Konan, ne oant ket re nec'het gant Yezhadurioù pa gavent ne glote ket gant o brezhoneg. un dra all :\naes eo kompren an diforc'h graet etre ur pouez (benveg) hag ar bouez; (ponnerded),\ndiaesoc'h e kavan ober kemm etre ar priz (loreoù) hag ar briz (talvoudegezh), met sur on ez eus soutiloc'h egedon\nmet an hini a gavo ur c'hemm bennak etre un trouz hag un drouz ra zisplego dimp amañ da welout.\nSetu perak e kinnigan, da c'hortoz : a) leuskel e vez gwregel ar gerioù-se e Treger alies (pezh zo gwir bater, hag a zo bet klasket skarzhañ ac'hann en desped d'ar skiant vat) b) kinnig ul levrlennadurezh da neb a fell dezhañ gouzout hiroc'h war tezennoù an eil hag egile. Bianchi-Bihan (kaozeal) 29 Du 2013 da 13:21 (UTC)[respont]\nSed amañ da-heul an notenn a oa bet ouzhpennet gant ar re o devoa graet war-dro kempenn Kontadennoù ar Bobl : "73 - "trouz" a zo gwregel evit an Uhel." (levrenn I, pajenn 40) kenkent hag en em gavet gante kentañ meneg eus un drouz.--Prieladkozh (kaozeal) 29 Du 2013 da 14:28 (UTC)[respont]\n"Daou briz" a vije benel eta (brav, setu "skiant vat"!). Poent eo lakaat ar ger "tra" da vezañ benel ivez, pa lavarer "un dra vat", ha labour ivez peogwir e lavarer "labour Vat" (gant kemmadur dre vlotaat), setu gerioù benel a-feson!--Trec'hlid mitonet (kaozeal) 29 Du 2013 da 15:28 (UTC)[respont]\nNa pegen torr-penn ! Bugale oc'h a-benn ar fin ? War a seblant, n'oc'h ket gouest, nag an eil nag egile, da vreutaat hep na savje trouz (gourel pe venel n'eus forzh) : gwell eo ganin 'ta mont d'ober war-dro krampouezh all. Yac'hoc'h e vo, hep mar na marteze !--Prieladkozh (kaozeal) 29 Du 2013 da 15:39 (UTC)[respont]\nSetu amañ un den anavezet a-walc'h evit gouzout eus ar brezhoneg komzet hag a zispleg ar c'hemm etre "an drouz" hag "an trouz" : «C'est le cas du mot trouz (pas partout): An trouz: le bruit en général; An drouz: en parlant d'un bruit particulier. Ne blij ket an trouz din. Ne blij ket an drouz-se din.»--Trec'hlid mitonet (kaozeal) 1 Kzu 2013 da 12:50 (UTC)[respont]\nUn ali eo ... heuliet gant un ali all kontrol kenkent : "(pas partout)" ... se ra daou ali gant un den. Met ar skouerioù dastumet er wiki-geriadur a ya kentoc'h a-du gant an eil. Bianchi-Bihan (kaozeal) 1 Kzu 2013 da 16:08 (UTC)[respont]\nGoulennet ez poa: «met an hini a gavo ur c'hemm bennak etre un trouz hag un drouz ra zisplego dimp amañ da welout.» Pa vez graet, e tinac'hez evel boaz… An dra gentañ a vefe dit d'ober eo lenn aketus ar pezh a vez skrivet amañ, rak anat eo abaoe an deroù ne lennez ket pizh ha pervezh ar pezh a vez skrivet.--Trec'hlid mitonet (kaozeal) 1 Kzu 2013 da 17:38 (UTC)[respont]\n«Trouz, n. masc. (du) bruit. Le mot devient féminin en parlant d'un bruit particulier, d'un boucan.» J.Y. Plourin, Tammoù gwaskin, Armeline, 2005, p.440.--Trec'hlid mitonet (kaozeal) 1 Kzu 2013 da 20:39 (UTC)[respont]\n«(an) trous, (le) bruit ≠ un drous, un bruit précis; un boucan» J.Y. Plourin, Initiation au breton familier et argotique, Armeline, 2000, p.14.--Trec'hlid mitonet (kaozeal) 1 Kzu 2013 da 20:51 (UTC)[respont]\nUn ali kontrol: an drouz, gant Jarl Priel. 192.134.241.43 2 Kzu 2013 da 07:14 (UTC)[respont]\nSkrivet em boa: met an hini a gavo ur c'hemm bennak etre un trouz hag un drouz ra zisplego dimp amañ da welout. Marteze ne oa ket bet lennet "pizh ha pervez" ma frazennig, peogwir ne welan amañ nemet skouerioù Plourin gant ar c'hemm etre an trouz hag un drouz. E Yezhadur Favereau e kaver kemm etre "an drouz hag un trouz", ar c'hontrol mik eta. Gwelout : https://br.wiktionary.org/wiki/trouz. Bianchi-Bihan (kaozeal) 2 Kzu 2013 da 12:06 (UTC)[respont]\nTrouz bepred[kemmañ ar vammenn]\nBinvioù 'zo a vefe dav ober gante a-raok sevel pennadoù. En o zouez emañ Geriadur Istorel ar Brezhoneg. Gwelet e vefe bet eno skridoù e rannyezh Gwened gant ur c'hemmadur dre vlotaat er ger trouz (pe hep): "un drouz vras" (Levr al Labourer), hag e ro evit Dihunamb "pell diouzh an trouz" ha "nag un drouz".--Trec'hlid mitonet (kaozeal) 3 Kzu 2013 da 09:15 (UTC)[respont]\nPegen brav gellout kaout alioù ken talvoudus! "Binvioù 'zo a vefe dav ober gante a-raok sevel pennadoù". Ma'z pije sellet ouzh ar pennad er wikigeriadur ez pije gwelet ar skouerioù-se pell zo. 192.134.241.43 3 Kzu 2013 da 11:36 (UTC)[respont]\nN'on ket boas kaozeal gant tud a gav gwelloc'h chom kuzhet a-drek un IP evit klask trouz. Lavaret a rin memes tra e talvez ar «pell zo» kement ha "7 devezh" hag e talvez «skouerioù» kement ha "skouer". Ouzhpenn-se ar Wikeriadur n'eo ket ar Wikipedia, ha din da c'houzout J. Gwilhom a zo Gwenedour ha n'eo ket Tregeriad, ha Dihunamb ne veze ket skrivet e tregerieg.--Trec'hlid mitonet (kaozeal) 3 Kzu 2013 da 13:20 (UTC)[respont]\nBoaz da gaozeal, mar kredan laret. Bianchi-Bihan (kaozeal) 3 Kzu 2013 da 14:55 (UTC)[respont]\n192.134.241.43 = CRI Universite Rennes 2 - Haute Bretagne ;\nAn anv-gwan eo boas, an anv-kadarn eo boaz. Mat e oa gant Trec'hlid mitonet ;\nLâret, evit merkañ hirder an /a/ dre vutaadenn ar /v/ etre div vogalenn. Implijer:193.252.157.48 3 Kzu 2013 da 16:24 (UTC)[respont]\nYa, fazi skritur ganin, met n'on ket boas ivez da gaozeal gant tud hag a gav gwelloc'h chom kuzhet a-drek un IP evit klask trouz. Bianchi-Bihan (kaozeal) 3 Kzu 2013 da 16:30 (UTC)[respont]\nDave d'ar skouerioù gwenedek a welan-me e-barzh ar frazenn met skouerioù skrivet a gaver ivez e yezh Gwened. Met daoulagad fall am eus marteze. Bianchi-Bihan (kaozeal) 3 Kzu 2013 da 20:20 (UTC)[respont]\nUl listennad pe ur pennad[kemmañ ar vammenn]\nEn ul listennad evel homañ ne vo ket studiet pep ger evel en ur yezhadur, anat. Kavout un doare da ginnig zo d'ober, gant un tamm bolontez vat, pezh a ra diouer e pennoù zo. Da c'hortoz, skrivañ ez eo benel ar gerioù hervez Gros ha Konan n'eo nemet ar wirionez peogwir eo skrivet gante o-unan en o levrioù. Bianchi-Bihan (kaozeal) 29 Du 2013 da 16:06 (UTC)[respont]\nAdtapet diwar « https://br.wikipedia.org/w/index.php?title=Kaozeal:Listennad_gerioù_gourel_ha_gwregel&oldid=1541714 »\nKemmoù diwezhañ degaset d'ar bajenn-mañ d'an 4 Kzu 2013, da 12:35.


Lidañ a ra Enercoop Breizh he femp bloaz ha treiñ div bajenn eus he lec'hienn internet e brezho\nLidañ a ra Enercoop Breizh he femp bloaz ha treiñ div bajenn eus he lec'hienn internet e brezhoneg da geñver Gouel Breizh\nAnnonce de ENERCOOP\nPublié le 17/05/18 13:56 -- mis à jour le 17/05/18 13:56\nEnercoop ha Breizh\nUr pourvezer tredan 100% nevezadus eo Enercoop, evel ma z'eus meur a hini anezhe hiziv an deiz. Padal ez eus meur a zibarder dezhañ : prenañ an tredan dre gevratoù sinet war-eeun gant ar broduerien pergen, ar statud kevelourel ha bezañ diazezet er vro dreist-holl. Strewiñ a ra Enercoop he fatrom war Rannvro Breizh a-benn krouiñ ul liamm eeun etre ar broduerien hag ar vevezerien hag aesaat ma vo adperc'hennet an energiezh gant ar geodedourien.\nDa geñver Gouel Breizh 2016 he doa lakaet Enercoop Breizh treiñ e brezhoneg he skritelloù ha he follennoù-nij. « Ken brav eo bet degemeret ar skorioù kehentiñ nevez-se ken m'eo bet ret deomp kreñvaat c'hoazh hor c'harantez evit sevenadur Breizh » a zispleg Nicolas Debray, Rener Enercoop Breizh.\nE 2017 e teu war wel ar soñj treiñ e brezhoneg meur a bajenn eus al lec'hienn internet. E fin ar bloaz e kinnig Patrice Marquand, eus EOG Treiñ, e servijoù deomp. Ken aes ha tra eo bet degemeret e ginnig rak EOG Treiñ zo ezel eus ar gevelouri obererezhioù hag implij Chrysalide hag arval da Enercoop war un dro. D'ar muiañ e vez dibabet ar bourchaserien dre an talvoudegezhioù rannet gante : frammoù lec'hel, kevelourel, denel...\nA-hend-all e fell da EOG Treiñ kas ar brezhoneg war-raok en embregerezhioù ha skoazellañ anezhe pa reont gant ar brezhoneg. Evit Patrice Marquand, « eo stag dazont ar brezhoneg ouzh e gelenn, e dreuzkas, e bleustr sokial met ivez ouzh ar fed ma vo gwelet hag anavezet e bed an ekonomiezh. Pa vez Enercoop hag embregerezhioù all engouestlet evit ar brezhoneg, sed aze ur galv dispar d'an holl Vretoned da adperc'hennañ o yezh. »\nAbaoe pemp bloaz e vez kontet e-touez 5 300 arval ar gevelouri : Rannvro Breizh, Departamant Il-ha-Gwilen, Brest Meurgêr, kêr An Oriant pergen…\n1700 kevelour o deus postet arc'hant e raktres Enercoop Breizh. D'an 9 a viz Even a zeu e vo kinniget dezhe ar bilañs 2017 er vodadeg-veur e Tremargad (22).\nE miz Gwengolo 2018 e pedo ar gevelouri he c'hevelourien ha hec'h arvalien da lidañ he femp bloaz en un doare laouenek en ur stal arval da Enercoop, en ul lec'h dalc'het kuzh evit poent.\nGant ar pal tizhout 10 000 arval e 2020 e kendalc'h Enercoop da vont war-raok, heñchet bepred gant ar youl talvoudekaat he dibarderioù breizhat.\n44992-gouelbreizhenercoopbretagne.pdf Kemennadenn d'ar gazetennerien. Source : Enercoop Bretagne\nLidañ a ra Enercoop Breizh he dri bloaz ha treiñ a ra he skorioù kehentiñ e brezhoneg par ENERCOOP le 17/05/2016\nEnercoop Bretagne fête ses trois ans et traduit ses supports en breton par ENERCOOP le 17/05/2016\nEnercoop "Breizh" a labour en gwir war dachenn Rannvro Breizh. Kinniget am boa dezho ledanaat ar c'hooperativ war Liger atlantel. Kinniget m'eus e vefe votet en emvod meur ha toud. laret eo bet din "ya ya , mennoz mat eo, met gwell rit, re verr an dermenn evit chench roll an tabutoù en emvod meur". Erfin, n'eo bet graet nitra. Ha rannvro broioù al liger ha meurger naoned zo o vountañ evit ma vo ur c'hooperativ distag e liger atlantel. ur wech c'hoazh e vo disrannet breizh. Petra ra klianted Enercoop ? Pep kevelour n'eus ur mouezh, setu mar plij tudoù, c'hwi ivez lakjaeit ar gaoz war se evit ma vo cheñchet statudoù enercoop breizh, ha ledanaet he zachenn war ar 44 !


Gwengelouriezh - Wikipedia\n(Adkaset eus Mitologiezh)\nAr wengelouriezh (diwar gwenn ha kel/où) pe mitologiezh eo studi an holl danevelloù (pe istorioù) a zo bet savet e-barzh pep sevenadur lakaet da wir ha liammet gant ur sistem relijiel pe kredennoù. Lod a ra gant ar ger mojennelezh, met gwelloc'h eo mirout ar ger-mañ evit treiñ ar galleg légendaire ha mitenn evit mythe hag ivez mojenn evit légende.\n2 Treuzkas ar wengelouriezh?\n3 Gwengelouriezh vodern\n4 Ar gwengeloù hervez ar broioù\n5 Boudoù gwengelel\nMet, an displegañ n'eo ket abeg an holl vitennoù. En darnvuiañ eus ar mitennoù ez eus kaoz eus ur c'halloudegezh dreistnatur pe eus un doue, met meur a vojenn pe gontadenn tremenet a rummad da rummad a zo gwengelel. Prouet eo bet gant ar Vreudeur Grimm e oa posupl kavout ur vitenn e-barzh pep kontadenn-wrac'h. Koulskoude, n'eo ket ur vitenn ar vojenn hec'h-unan.\nKavet e vez neuzioù ha tudennoù gwengelel en darnvuiañ eus ar relijionoù ha kazi pep relijion a ra dave d'ur wengelouriezh. Tud zo a soñj ez eus mojennoù er relijionoù hag e lavaront evel-se ez int faos ha douetus.\nD'an aliesañ e vez implijet an termen evit daveiñ da relijionoù ar c'hevredigezhioù aet da get hag e vez kaoz eus ar wengelouriezh Hellaz, ar wengelouriezh roman hag ar wengelouriezh lec'hlennat ha ne c'heller ket kavout feizad ebet dezho pe gazi.\nBez' ez eus tud ha ne welont ket ar pantheonoù keltiek ha skandinavat evel pezhioù gwengelel, met tud all a ra relijionoù bev anezho, met n'eus kalz a draou gwirion e kredennoù ar feizidid a-vremañ. (Gwelet ivez : Nevez-paganiezh).\nDielfennet eo bet tudennoù ha temoù ar gwengeloù evel patromoù a gaver e meur a sevenadur ha meur a relijion. Kentpatromoù a vez graet anezho evit treiñ ar ger arkhetipos. Ar c'hentpatromoù a zo bet dielfennet gant al lennegourien hag ar vredelfennerien (Sigmund Freud, Carl Gustav Jüng).\nTreuzkas ar wengelouriezh?Aozañ\nD'an aliesañ, ar gwengeloù o deus bet ur stumm barzhonegel, stumm ar barzhonegoù hir-kenañ da vezañ kanet hag eilet gant ar sonerezh. Met stumm ar c'hontadennoù e lavar plaen he deus bet ar wengelouriezh e mareoù modern ha kempred ivez.\nMeur a levr (Tarzan, 1984, Lord of the Rings), a film (Star Wars) ha meur a abadenn skinwel (Star Trek) zo perzhioù gwengelel enno hag e c'hell bezañ liammet gant sistemoù prederourel. N'int ket gwengeloù, met ec'h implijont temoù gwengelel a c'hell seveniñ ezhommoù psikologel meur a zen.\nAr gwengeloù hervez ar broioùAozañ\nInizi ar bed all:\nEncyclopedia Mythica Holloueziadur ar wengelouriezh, folklor, mojennoù; doueoù, harozed ha loened gwengelel.\nAdtapet diwar « https://br.wikipedia.org/w/index.php?title=Gwengelouriezh&oldid=1936263 »\nKemm diwezhañ d'an 12 Gen 2022 da 02:50\nKemmoù diwezhañ degaset d'ar bajenn-mañ d'an 12 Gen 2022, da 02:50.


Palez Nymphenburg - Wikipedia\nPalez Nymphenburg zo ur palez e Bavaria, nepell diouzh kêr München.\nPalez hañv an tiegezh Wittelsbach e oa. Ur skouer eus oberennoù ar savouriezh varok eo, ha kroget e voe d’e sevel e 1664, gant ar priñs-dilenner Ferdinand Maria Bavaria. Kresket e voe ar palez gant e ziskennidi, evel e vab Masimilian II Emmanuel, Karl VII an Impalaeriezh Santel, pe Masimilian III Jozeb, dilenner Bavaria (1745–1777).\nE-pad meur a vloaz e voe lec’h annez boas renerien Bavaria e-pad an hañv. E Nymphenburg e voe ganet ar roue Loeiz II (Bavaria) hag eno ivez e varvas ar roue Masimilian Iañ Jozeb.\nE savadurioù ar palez e kaver c’hoazh ar c’hinkladurioù bet degaset gant rouaned disheñvel Bavaria. En o zouez emañ Poltredaoueg ar gened, un hollad poltredoù merc’hed kaer eus ar vro, bet savet gant ar roue Loeiz Iañ. El liorzh, treset e 1701 gant Carbonet, unan eus diskibled Le Nôtre, krouer liorzh kastell Versailhez, ez eus meur a savadur barok, evel Pagodenburg (1716–1719), Badenburg (1718–1721) hag Amalienburg (1734–1739).\nGwel a zirak\nAr C'habined Sinaat gant chinoiserie, unan eus salioù Palez Nymphenburg\nLivet gant Josef Wenglein, 1883\nGwel eus ar Monopteros\nBadenburg, kibelldi ar roue\nMagdalenenklause, diwar ur maenengravadur gant Carl August Lebschée, e 1830.\nAdtapet diwar « https://br.wikipedia.org/w/index.php?title=Palez_Nymphenburg&oldid=1720312 »\nKemmoù diwezhañ degaset d'ar bajenn-mañ d'an 27 Gwe 2016, da 10:27.


Tour-tan Kernevest - Wikipedia\nTour-tan kozh Kernevest\nTour-tan Kernevest zo un tour-tan e Sant-Filiberzh, e Bro Gwened.\nEmañ war an douar-bras, tost da c’henoù stêr Krac’h.\nSavet e oa bet e 1855. E 1952 e oa bet tredanet. Hag e 2012 e oa bet lazhet da vat, rak ne servije ket ken. Emañ en douaroù, war ribl « straed an tour-tan », pellik diouzh an aod, ha bremañ ez eus gwez tro-dro dezhañ hag a vir ma vefe gwelet eus ar mor.\nUn tour-tan bihanoc’h zo, tostoc’h d’an aod, da heñchañ bremañ ar bigi da vont tre er stêr. Emañ hennezh war ribl ar « straed Anna ar Bailh », ur straed lakaet dezhi anv ur vaouez hag a voe gwardez an tour-tan kozh e-pad 40 vloaz, eus 1925 betek 1965.\nPrenet e oa bet an tour-tan kozh gant ti-kêr Sant-Filiberzh e 2014, hag adkempennet eo bet.\nLe Télégramme 4 Eost 2018\nAdtapet diwar « https://br.wikipedia.org/w/index.php?title=Tour-tan_Kernevest&oldid=1888729 »\nKemmoù diwezhañ degaset d'ar bajenn-mañ d'an 27 Du 2020, da 11:54.


Pajenn:Catechis, 1817.djvu/133 - Wikimammenn\nnombr ha d’an enormite eus on pec’hejo ; pa disesperer d’en em gorrigea eus on techo fall, ar pez a discoe on diegui ha calidiguez ar galon er c’hrim, eme sant Paul ; pa vancomp a gonfianç hac a soumission d’ar brovidanç, hac e zomp bepret en doan da vanca eus on necesser. Anfin pec’hi a rer a enep an esperanç pa lequeomp on c’honfianç pe ennomp pe er grouadurien.\nCarantez on nessàn.\nAr garantez a so un donæson dre beini e queromp Doue dreist pep tra, abalamour dezàn e-unan, hac on nessàn eveldomp on-unan abalamour da Zoue. Gomset on deus deja a garantez Doue.\nAr pharisianet o c’hout penaus en defoa confondet Jesus ar Saduceanet, en em assamblas evit en surpren. Unan aneze, docteur el lezen, a c’houlennas digant on Salver : Mæstr, peini eo ar gourc’hemen bras eus al lezen ? Jesus a responias : « Caret a refet an Antro o Toue a greis o calon, a greis oc’h ine, eus oc’h oll speret ha ners ». Hennes eo ar gourc’hemen bras hac ar c’hentàn. Chetu aman an eil, peini a so hanval outàn : « Caret a refet o nessàn eveldoc’h oc’h-unan ». En daou gourc’hemen se eo comprenet an oll lezen hac ar pez o deus laret ar prophetet. Impossubl eo caret Doue a nez caret an nessàn ; rac evit caret Doue eo ret observi e c’hourc’hemeno : or ordrenet en deus caret an nessàn. An hini eta, eme sant Yan, a lavar e car Doue, ha ne gar quet e nessàn, a so ur gaouyat. Chetu amàn penaus e coms Sant Paul eus ar garantez.\n« Ha pa gomsen evel an dud hac an Ælez,\nAdtapet diwar « https://br.wikisource.org/w/index.php?title=Pajenn:Catechis,_1817.djvu/133&oldid=118039 »\nKemmoù diwezhañ degaset d'ar bajenn-mañ d'an 6 Eos 2018, da 14:21.


Lec'hiadur Auberchicourt en Arondisamant Douai\nEtrekumuniezh Communauté de communes Cœur d'Ostrevent\nMaer Gilles Grévin (Strollad Sokialour Gall)\nGorread 7,12 km²\nLed 50° 20' .." Norzh\nHed 03° 14' .." Reter\nUhelder kreiz 50 m\nUhelder bihanañ 21 m\nUhelder brasañ 63 m\nPoblañs hep kontoù doubl 4 570 (2007)\nStankter 641 a./km²\nAuberchicourt a zo ur gumun eus departamant Norzh e Bro-C'hall.\nAuberchicourt tro 1600\n1.1 Istor armerzhel\nIstor armerzhel[kemmañ | kemmañ ar vammenn]\nGlaou du a voe kavet dindan douar e dibenn an XVIIIvet kantved. Toullet e voe pemp foz adalel 1798 betek 1907, Aglaé Avaleresse, La Paix Avaleresse, Espérance, Sainte Marie n° 1 et Sainte Marie n° 2, gant Kompagnunezh Mengleuzioù Aniche.\nBrezel-bed kentañ: un emgann nijerezed a voe dreist da Auberchicourt d'an 13 a viz Eost 1918; ur c'harr-nij alaman Fokker D.VII a voe kaset d'an diaz gant ur Bristol F.2b eus ar Royal Air Force (aerlu ar Rouantelezh-Unanet).\nIliz katolik Notre-Dame-de-la-Visitation, bet savet kent 1600, adsavet e 1647 hag e 1874\nBez Hugh Cairns\nBered ar C'hommonwealth: Auberchicourt British Cemetery\nUr vered eus ar Brezel bed kentañ eo. Digoret e voe e miz Here 1918 hag implijet betek miz C'hwevrer 1919. Goude arsav-brezel an 11 a viz Du 1918 e voe degaset bezioù eus beredoù bihan hag eus tachennoù-emgann tro-war-dro. Enni emañ douaret ar serjant kanadian Hugh Cairns, Victoria Cross ha Distinguished Conduct Medal, eus ar 46th Bn. Canadian Infantry (Saskatchewan Regiment). Tri Sinaat eus ar Chinese Labour Corps a zo beziet enni ivez..\nMeurzh 2001 Meurzh 2014 Gilles Grévin Strollad Sokialour Gall kretaer\nAdtapet diwar « https://br.wikipedia.org/w/index.php?title=Auberchicourt&oldid=1862127 »


Stumm eus an 15 Her 2013 da 18:13\n35 okted lamet , 6 vloaz zo\nStumm eus an 9 Ebr 2013 da 14:31 (kemmañ)\nD (Robot tennet: am:ሰሃራ በረሃ (strong connection between (2) br:Sahara and am:ሰሐራ በረሓ))\nStumm eus an 15 Her 2013 da 18:13 (kemmañ) (dizober)\nAr '''Sahara''' a zo ur [[dezerzh|gouelec'h]] bras-meurbet e Norzh [[Afrika an Norzh|Norzh Afrika]]. Ar brasañ dezerzh tomm eus ar bed eo gant en tu-hont da 9 milion a gilometradoù-karrez. Mont a ra eus ar [[Mor Ruz]] er reter betek ar [[Meurvor Atlantel]] er c’hornaoueg, bevennet eo er su gant ar [[Sahel]]. Dont a ra an anv eus an [[arabeg]] صحراء, "ṣaḥrā´", hag a dalvez kement ha "dezerzh".\nAr '''Sahara''' a zo ur ranndir deuet da vezañ dezherzhel e 6 000 kent J-K. Bras divent eo an [[dezerzh]]–se, 15 gwech brasoc'h eget [[Bro-C'hall]] eo, lec'hiet e [[Afrika an Norzh|norzh Afrika]]. '''An anv "Sahara'''" a dalvez kement ha dezerzh pe gouelec’h en [[arabeg]]. Brasañ dezerzh ar bed eo gant 8,5 million a gilometradoù karrez. Treuziñ a ra an dezerzh-se [[Afrika]] eus ar [[Meurvor Atlantel]] betek ar [[Mor Ruz]] hag eus ar [[Mor Kreizdouarel]] betek su [[Trovan ar C'hrank]]. En em astenn a ra ar Sahara war 10 bro : [[Aljeria]], [[Egipt]], [[Libia]], [[Mali]], [[Maroko]], [[MauritaniaMaouritania]], [[Niger]], [[Soudan]], [[Tchad]] ha [[Tunizia]]. Brasañ dezerzh tomm ar bed eo. Annezidi zo, '''"kantreidi'''" a vez graet diouto ( tud ha na chomont ket da vevañ war ar memes lec'h a- hed o buhez) ; an '''Douareged''', ar '''Vaored'''Vaoured hag an '''Douboued'''. Dilec'hiañ a reont eus lec'h da lec'h er '''Sahara'''. Bevañ a reont o sevel loened, kañvaled ha givri. Bez’ ez eus ivez an '''"arsezidi'''" hag a chom bepred en ul lec'h ( ar c'hontrollhontrol eusdiouzh ar gantreidi ) hag a ra saverezhc'hounez gwez palmez, legumaj ha edaj. Douar kondon ar Sahara a zo pinvidik : '''[[gaz|gaz''' '''leskiñ''']], '''eoulmaen'''[[eoul-maen]], '''[[uraniom''']], '''[[houarn''']], '''[[kouevr''']] ha '''[[glaou''']].\n==Ar '''Sahara''' hag [[emgann Aljeria]] ==\nE 1956 eo bet dizoloet an '''eoulmaen'''eoul-maen hag ar '''gaz''' '''leskiñ''' evit ar wech kentañ er ''Sahara'' ,gant ur gevredadc'hevredad c’hallgall, ar ''C.F.P.A''. Dizoloet e oa bet ar brasañ ''dachenn''tachennad '''eoulmaen'''eoul-maen en [[Aljeria]]. D'ar c'houlz -se, ur ministr gall eus ar [[V vetVvet republik]] a lâras :«Bro-C'hall na c'hello ket kenderc'hel da ledanaat en Afrika ha pinvidigezh an douaroù Afrikan na c'hello ket bezañ korvoet hep Bro-C'hall». Abalamour da se, eo chomet an aferioù eoulmaen gall-aljerian bev e-pad emgann [[Aljeria]] gant ur c'hevrad sinet hag a lavare ne vefe ket distrujet ar staliadurioù eoulmaen gant an [[FLN]]. Koulskoude, pleustradegoù a zo bet graet gant ar soudarded gall. Tennañ a raent bombezennoù er ''Sahara'' evit gwelet ha mont a raent mat en-dro. Gant se eo bet distrujet ivez un tamm an natur en dezerzh-se.\nAdtapet diwar « https://br.wikipedia.org/wiki/Dibar:MobileDiff/1531047 »


Chile campo by Alfredo Ulloa Segovia - issuu\nN u e v o sd e s a f i o s p a r ae l 2 0 1 4\nJ o s eZ a mo r a n o\nE nl ami r a\nE F I CI E N CI AE N L O SP R O CE DI MI E N T O S N째 1J UL I O 2014\nS e mi l l a s\nMá sd e100. 000 h e c t á r e a s e s t a r á nc o s e c h a d a s p a r ae s t eI n v i e r n o acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon t r est únel esys i et epuent es . acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon t r est únel esys i et epuent es . acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon t r est únel esys i et epuent es . acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon t r est únel esys i et epuent es . acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon t r est únel esys i et epuent es .\nPRODUCCI ON E nf or maef i ci ent e\nHemos opt i mi z ado l ospr oces os de pr oducci ón enf or ma acel er ada\nCu l t i v ospar a el s i gl oXXl E\nenz ól ost r abaj osquedar ánvi daal or f h l amoder nacar r et er aMai t enesConf l ue ci aenel s ect or L aPaul a. L aobr avi al per mi t i r áel t r as l adodelper s onaldelNuevoNi velMi naen t ans ól o30mi nut osyent r es usnovedadescont ar ácont r est únel esys i et epuent es . acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon\nacepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon acepocomásdeunmesl aempr es aS acy r , comenz ól ost r abaj osquedar ánvi daal oques er á l amoder nacar r et er aMai t enesConf l uenci aen el s ect or L aPaul a. L aobr avi al per mi t i r áel t r as l adodel per s onal del NuevoNi vel Mi naent ans ól o 30mi nut osyent r es usnovedadescont ar ácon acepocomásdeunmesl aempr es aS acy r , co\nT e c n o l o g i a a l a l c a n c e d e t o d o s\nAlfredo Ulloa Segovia


T-26 (tank) - Wikipedia\nUn T-26 eus 1933\nAn tank T-26, a oa un tank troadegiezh lijer eus URSS implijet e-pad brezelioù ar bloavezhiooù 1930 hag e-pad an Eil Brezel-bed. Un doare gwellaet e oa eus ar Vickers 6-Ton saoz. Bez e voe unan eus ar gwellañ tankoù savet er bloavezhioù 1930 betek ma voe krouet armoù enep tankoù a c'helle toullañ an hobregon lijer.\nUn tank T-26 e pad Brezel Spagn, Emgann Belchite e 1937\nProduet e voe kalz muioc'h an tank-se evit ar re all a oa er memes maread. Ouzhpenn 11 000 a voe savet. E-pad ar bloavezhioù 1930, an URSS a broduas 53 doare disheñvel eus an tank T-26. Lod anezho a oa tankoù skarzher-tan, reoù doare karbed ijinerien stourm, doare kanol emgefreek, traktourioù kanolierezh. Tri stumm disheñvel warn-ugent a voe produet dre linennoù sevel, ar peurrest a oa reoù taol-arnod.\nTankoù T-26 distrujet e-pad Emgann Brody. Dre ma pade an Oberiadur brezel Barbarossa e oa anat e oa re lijer hobregon an tank evit talañ ouzh nerzhioù an Trede Reich.\nAn T-26 gant ar BT a oa nerzhioù diazez hobregonet al Lu Ruz e-pad mare an etre daou brezel. An T-26 a oa an tank implijetañ e-pad Brezel diabarzh Spagn (1936-1939) hga ur roll bras en devoa bet e-pad Emgann Lenn Khasan e 1938. implijet kalz e voe ivez e-pad Brezel ar Goañv (1939–40). Daoust ma oa dispredet pa oa kroget an Eil Brezel-bed, an tankoù T-26 a oa ar re niverusañ c'hoazh el Lu Ruz a-fed nerzh hobregon pa oa bet taget ar vro gant Alamagn an trede Reich hag e harperien e miz Even 1941 e-pad an Oberiadur brezel Barbarossa. An T-26 a oa be timplijet a-enep an Alamanted hag o harperien e-pad Emgann Moskov (1941–42), Emgann Stalingrad (1942-1943) hag Emgann ar C'haokaz (1942–1943). Lod unvezioù tankoù T-26 eus Talbenn Leningrad o devoa implijet anezho betek 1944. An tank lijer soviedel T-26 a oa bet implijet betek Eost 1945, e-pad faezadenn Japaniz Lu ar ar C'hwantung Army e Manchouria.\nAn T-26 a oa bet ezporzhiet kalz hag implijet e Bro-Spagn, China ha Turkia. Tankoù T-26 a voe adimplijet gant soudarded Finland, Alamanted, Roumaniz hag Hungariz. An tank a oa unan savet mat, aes da zerc'hel e stad mat, hag an tank diazez a oa bet gwellaet etre 1931 ha 1941. Paouezet e oa bet da ijinañ tankoù T-26 gant doareoù nevez adalek 1940.\nTalbenn ar Reter blenier un T-26 o kodianañ d'an Alamanted\nAdtapet diwar « https://br.wikipedia.org/w/index.php?title=T-26_(tank)&oldid=1857822 »\nArmoù URSS an Eil Brezel-bed\nKemmoù diwezhañ degaset d'ar bajenn-mañ d'an 29 Du 2019, da 13:57.


Alarc'h du — Wikipedia\nUn Alarc'h du\nGenad : Cygnus\nAn Alarc'h du (liester: Elerc'h du) a zo un evn palvezek, Cygnus atratus an anv skiantel anezhañ.\n4 Istor ha lennegezh\nBevañ a ra al labous en Aostralia hag e Tasmania. Adalek 1864 e voe lakaet da annezañ e Zeland-Nevez ivez.\nBoas eo da zaremprediñ al lennoù bras bas an dour enne.\nIstor ha lennegezh[kemmañ | kemmañ ar vammenn]\nN'eo nemet e 1697 eo bet anavezet e oa eus an alarc'h du e Bro-Aostralia.\nHa koulskoude brudet e oa an alarc'h du abaoe pell a oa. Brudet e oa e-giz arouez un dra dibosupl, ur seurt dislavar-rik. An anavezetañ testeni a zo ur werzenn gant ar barzh latin Juvenal (s.o. Rara avis) a c'hoari gant ur gougomz (litotenn) : pa skriv "un evn ral" diwar-benn an alarc'h du, ret eo komprenn "un evn na vo kavet neblec'h". An droienn c'hallek "l'oiseau rare" he deus dalc'het ar ster-se. E Flemmganoù Juvenal eo heñvel-tre an alarc'h du ouzh ar vran wenn meneget un tammig pelloc'h (VII, 202).\nCheñchet eo bet micher gant ar paourkaezh loen adal an XVIIIvet kantved, pa oa deuet sklaer ez eus eus an elerc'h du. Implijet eo bet gant al lojisianed hag ar filozofed evit diskouez penaos un alarc'h du nemetañ a zo trawalc'h evit nullañ ul lakadenn evel "gwenn e vez an holl elerc'h", omp techet da asantiñ dezhi ken boas ma'z omp ouzh ar re wenn-se. Kroget e oa gant David Hume gervel an elerc'h diwar-benn ar c'histionoù-se : heuliet eo bet gant Sir Bertrand Russell ha da c'houde gant Karl Popper (e The Logic of Scientific Discovery).\nEn XXIvet kantved eo bet cheñchet lenn d'an alarc'h du gant ur skolveuriad parisian, Nassim Nicholas Taleb, savet gantañ un "deorienn an alarc'h du" : da wir, n'emaomp ket ken war dachenn strikt al lojik met war hini ar probabterioù hag an doareoù-ober, a-fed arc'hanta da skouer. Anvet e vo neuze "alarc'h du" un darvoud dirakwelus ha dibrobapl-kaer a zeufe a-dreuz da brogrammoù jedet brav.\nA-hend-all, abaoe an XVIIIvet kantved, an alarc'h du a zo deuet da vezañ tem un toullad mat a oberennoù el lennegezh (e Die Betrogene gant Thomas Mann, da skouer), e muzik (un dudenn e Lenn an elerc'h gant Tchaikovski), e filmoù… Liammet eo an tem a-wechoù gant ar fed n'eo ket rouez gwelet pared eus ar spesad o c'hoari daou etrezo.\nCygnus atratus war al lec'hienn Avibase\nan Alarc'h du\nAdtapet diwar « https://br.wikipedia.org/w/index.php?title=Alarc%27h_du&oldid=1713051 »\nKemmoù diwezhañ degaset d'ar bajenn-mañ d'an 6 Eos 2016, da 11:17.


Ur gouel evit ar brezhoneg - Spered ar vro - Le Télégramme\nPublié le 01 juillet 2021 à 10h04 Modifié le 09 juillet 2021 à 14h19\nUr gouel evit ar brezhoneg\nDalc’het e vo Gouel Broadel ar brezhoneg digwener ha disadorn e Langoned. Melan Boulic, bez- prezidantez Mignoned ar brezhoneg, zo o prientiñ ar gouel hardizh.\nMelan Boulic zo e-karg skipailh an dud a-youl vat da geñver Gouel Broadel ar Brezhoneg, hag a grogo ar Gwner 2 a viz Gouere e Langoned (56). (Foto Anna Quéré)\nUr gouel a-gozh eo Gouel Broadel ar brezhoneg. Peseurt spered zo gant an aozerien ?\nMelan Boulic : Ganet e oa gouel-se e 1974. Chomet e oa a-sav e-pad un toullad bloavezhioù. E 2017 eo bet divizet gant Mignoned ar brezhoneg adsevel ar Gouel. Me ma-unan zo en em gavet er pol niverel da gentañ rak ijinourez e oan war an iñformatik a-raok. Kavet ‘m eus dreist ar gevredigezh ha c’hoant ‘m eus bet da vont pelloc’h c’hoazh ganti. Aozet e vez bep daou vloaz, a bep-eil gant ar Redadeg. Ur gouel liesseurt eo : er bloaz-mañ e vo an Taol-lañs d’ar Gwener, al leurenn-lañs evit ar sonerezh a-vremañ kanet e brezhoneg. D’ar Sadorn e vo kinniget sonadegoù, gant Brieg Guerveno da skouer, met ivez c’hoariva gant strollad Ar Vro Bagan. Bez e vo ivez un toullad prezegennoù. En o zouez, unan diwar-benn amzer da zont hor yezhoù. Atalieroù a vo kinniget war un dro : kan polifonek, Qi Gong pe stourm a-enep ar stereotipoù.\nJust a-walc’h, a-bouez eo gwirioù ar merc’hed evit ar gevredigezh ?\nUr seurt diagnostik a oa bet graet ganeomp e 2017, goude ar gouel kentañ. Gwelet hon eus ne oa ket par-ouzh-par plas ar merc’hed hag ar baotred war al leurenn. E 2019, evit an Taol-lañs, div blac’h a oa hepken, e-touez 22 arzour ! Ar bloaz-mañ e vo roet kalz muioc’h a blas d’ar merc’hed. Memes e-touez an dud a-youl vat e vo tost kement a baotred hag a verc’hed o kemer perzh. E-penn ar skipailhoù koulskoude, n’eo ket par a-walc’h c’hoazh, met dont a ra tamm-ha-tamm. Ur garta zo bet savet ganeomp evit ma vefe doujus an holl e-keñver gwirioù ar merc’hed. Evit-se omp bet sikouret gant Difenn da skrivañ ar garta-se.\nE-karg an dud a-youl vat oc’h ar bloaz-mañ. Pet a dud a vo o kemer perzh ?\n200 den bennak a vo. Ur bern tud o deus lakaet o anv ar sizhun baseet. Un dra vat eo rak mankout a rae tud evit ar standoù boued hag an davarn. Ma teu tud nevez e vo kinniget dezho reiñ un taol sikour evit distaliañ pep tra d’ar Sul. N’ez eus ket ezhomm komz brezhoneg evit lakaat e anv. Er skipailh-kreiz omp brezhonegerien holl, graet e vez an emvodoù e brezhoneg hepken, met evit an dud a-youl vat hon eus c’hoant da zesachañ tud nevez. Ar pal eo lakaat anezho en o aes ha diskouez dezho e c’hellont deskiñ un nebeud gerioù war ar plas : kentelioù brezhoneg prim a vo kinniget dezho. Un digarez dreistordinal eo evito da selaou ha kaozeal yezh ar vro.\nE Langoned e vo dalc’het ar gouel-se. Ul liamm kreñv zo gant tud bro ar Roue Morvan ?\nDarempredoù mat-tre hon eus skoulmet gant tud an ti-kêr hag ar c’hevredigezhioù lec’hel. Pouezus-tre eo ! Ha plijus eo aozañ ur gouel en ur bourk bihan diwar ar maez evel hemañ, e-lec’h ma vez kavet brezhoneg un tamm pep lec’h. Evit ar boued pe an aozadur e kemer perzh tud ar vro : ar c’hebab da skouer a vo keginet gant kig-dañvad bio ar vro ! Langoned zo e kreiz-Breizh, plaset mat eo. Taolit evezh memestra : d’ar Sadorn e vo ret bezañ graet un test antijenek e ti an apotiker, evit gellout mont e-barzh Gouel Broadel ar brezhoneg. Ne gemer ket kalz ‘amzer : pemzek munut d’ar muiañ tout !\n- Bez-prezidantez : vice-présidente\n- Prezegennoù : conférences\n- Ur garta : une charte\n- Desachañ : attirer\nLec’hel : local\nGouel Broadel ar Brezhoneg, la grande fête qui met la langue bretonne à l’honneur, démarre vendredi 2 juillet à Langonnet (56), en centre-Bretagne. Melan Boulic, vice-présidente de Mignoned ar brezhoneg, en charge des bénévoles, nous raconte l’esprit de cet événement multiforme avec des concerts, des ateliers, des conférences et du théâtre. Bon à savoir : pour pouvoir accéder à Gouel Broadel ar brezhoneg samedi 3 juillet, il est nécessaire de passer à la pharmacie faire un test antigénique, ou d’avoir procédé à un test PCR ou d’être vacciné (deux doses).


Edouarzh III (Bro-Saoz) - Wikipedia\nEdouarzh III (Bro-Saoz)\n(Adkaset eus Edouarzh III)\nEdouarzh III, roue Bro-Saoz, hervez Cassel's History of England, 1902.\nEdouarzh III, roue Bro-Saoz, ganet d'an 13 a viz Du 1312, marvet d'an 21 a viz Mezheven 1377, a voe unan eus rouaned veur Bro-Saoz er Grennamzer. Ren a reas e-pad 50 vloaz, adalek marv e dad Edouarzh II, d'ar 25 a viz Genver 1327, pa ne oa nemet 14 vloaz.\nDindan ren Edouarzh III e voe astennet beli ar roue war douaroù ledanoc'h, goude brezelioù a-enep Bro-Skos ha Bro-C'hall.\nMab e oa da Edouarzh II ha d'ar rouanez Izabel Bro-C'hall ; abalamour da se e vennas Edouarzh kaout kurunenn Bro-C'hall. E Bro-C'hall avat e voe respontet dezhañ ne c'halle ket rak, abalamour d'al lezenn war an hêrezh er vro-se, ne c'halle ket ar rouanez Izabel kaout ar rouantelezh en hêrezh. Kement-se a voe kaoz d'ar Brezel Kant Vloaz.\nDimeziñ a reas Edouarzh III gant Filipa Hainaut ha 12 bugel o devoe. Heligentañ a voe etre daou anezho da c'houzout piv a yafe war an tron. Ha diwar-se e c'hoarvezas Brezel an Div Rozenn.\nEdouarzh II Roue Bro-Saoz\n1327 – 1377 War e lerc'h:\nAdtapet diwar « https://br.wikipedia.org/w/index.php?title=Edouarzh_III_(Bro-Saoz)&oldid=1777757 »\nIstor Bro-Saoz er XIVvet kantved\nKemmoù diwezhañ degaset d'ar bajenn-mañ d'an 16 Kzu 2017, da 20:02.


Revision as of 13:44, 15 July 2008 (view source)\n(fix template link)\nDre vras eo pouezus an treiñ hag al lec'helaat rak servijout a ra d'an dud na vestroniont ket mat ar saozneg d'ober gant ar meziantoù stlenn. Da skouer eo implijet [http://www.mediawiki.org/ MediaWiki] evit lakaat Wikipedia da dreiñ en ur bern yezhoù. Setu en ur dreiñ MediaWiki e skoazeller diouzhtu an dud da dapout gouiziegezh en o yezh dezho o-unan.\nRevision as of 13:44, 15 July 2008\nEn tu all da 250 yezh a ra gant MediaWiki c'hoazh. Padal n'eus nemet un nebeud dousennadoù anezho a vez dalc'het e ratre. Bep miz e ra Betawiki war-dro hizivaat ouzhpenn 70 yezh. Gwelet statud a-vremañ an troidigezhioù.\nRetrieved from "https://translatewiki.net/w/i.php?title=Translating:Old-Intro/br&oldid=501032"\nThis page was last edited on 15 July 2008, at 13:44.


Levr trede - Chap. XVIII. - Wikimammenn\nLevr trede - Chap. XVIII.\nVictor Guilmer, 1836 (p. 302-305)\n◄ Eus a zouçder maro an dud just. Eus an desirou santel eus ar maro. Carantes Doue. ►\nEus an desirou santel eus as maro.\nAn oll amser ma chomjoc’h var an douar, goude ma voa pignet Jesas en êe, a voue evidoc’h, Guerc’hes santel, un amser a hirvbud.\nEn em gonsumi a reac’h nebeut-ha-nebeut e creis ar flamou eus ar garantes divin ; mæs re c’houstad e voa erves ma en desirchac’h.\nAllas ! me a so re stag oc’h an douar evit guellout compren mad ar stad-se a languis santel e pehini e vouac’h betec an diveza instant eus ho pues.\nMar am eus poan o compren ar stad a languissamant spirituel e pehini e voa David pe lavare : Malheur din abalamour ma zeo astennet va bues er bed-ma ! pe autramant, an ardeur vras en devoa Sant Paul da velet e gorf o coueza e poultr evit beza gant Jesus da jamæs ; ma ne allan qet compren an traou-se, penaus e comprenfen peguen ardant e voa ho tesir-c’hui da veza unisset evit mad gant ho mab Jesus ?\nMa ve allumet em c’halon unan eus ar flammous-se a garantes pere a gonsume ho calon-c’hui, ô Guerc’hes ! oh ! peguer vil, peguen disprijabl e seblantfe din an douar, ha pebes huanadou ardant ne losqfen-me qet, pa sellan varzu an êe !\nEur galon leun a garantes evit Jesus, hac hi e deus netra da zesirout nemet ar bossession a Jesus memes ?\nHa pa en em bresantfe din oll madou ar bed-ma, evit va renta an eürussa eus an oll dud, ha ne dlefen qet atao lavaret : Ar guëlla evidon a so mervel ha beza gant Jesus-Christ ?\nPetra eo an oll madou evit an hini a anaves hac a gar Jesus ! Jesus a so ar mad souveren, Jesus a gompren, en ebqen, an oll vadou.\nBeza gant Jesus, an tad-se qer mad, ar mignon-se qen tener, ar mæstr-se qer generus, ar salver-se qen diga a garantes ! Beza gant Jesus, jouissa eus e bresanç, e garet eus an oll ene, e garet da jamæs !\nO Rouanes eus an êe ! ar bed an douar, hac hi a ell offr din madou dign da veza comparet gant re ar barados, e compagnunes Jesus !\nAh ! ar c’henta possubl ra zigoro, evit cargua va desirou, an demeuranç eürus e pehini e ma Jesus.\nJesus ebqen a ell va c’hontanti parfætamant.\nGuir eo penaus, mar tesiran, a eur c’hostes, ar maro evit en em unissa gant Jesus ; a eur c’hostes-all e meus aon da apparissa dirac tribunal va barner.\nМæs esperout a ran e misericod va Salver ; esperout a ran en hoc ’h intercession, ô Mari, va mam dener !\nYa, va mab, esperit hac esperit ferm. Mar deo Jesus eur barner terrupl, eo ive eur salver leun a vadeles.\nConservit ennoc’h doujanç e varnedigues, mæs ra vezo trec’h an esperanç hac ar garantes d’an aon ha d’ar spont.\nHo pet aon, mæs carit c’hoas muioc’h. Ne allit disques da Jesus ho carantes guëlloc’h eguet o souheti er guëlet souden e creis e driomphou, ha quittaat un douar e pehini eo facil hac æs en em bellaat dioc’h ar fidelite a dleer dezan.\nMar doc’h leun eus ar santimanchou-se, bezit assur, va mab, penaus Doue ho tifenno a enep oc’h adversourien, en amser ho maro.\nMe c’houlenno va-unan e zicour evidoc’h neuse ; car beilla a ran, da bep heur, var va bugale, mæs dreist peb tra da heur ho maro.\nAdtapet diwar « https://br.wikisource.org/w/index.php?title=Levr_trede_-_Chap._XVIII.&oldid=113623 »\nKemm diwezhañ d'an 3 Gen 2018 da 10:53\nKemmoù diwezhañ degaset d'ar bajenn-mañ d'an 3 Gen 2018, da 10:53.


Pajenn:Imitation ar Verc’hes Vari.djvu/141 - Wikimammenn\nPajenn:Imitation ar Verc’hes Vari.djvu/141\nlevr i. chab. xxv.\nPep bizit-all a so fæzus ha dizaour memes evitho. Souffr a rêr, pa na vezer qet herves desir ar galon.\nAr sænt a laca da servichout da c’hloar Doue, da utilite ha da avantach spirituel an nessa ha d’ho pherfection ho-unan, actionou pe draou pere enno ho-unan ne servichont da netra. Ma rafet evelt-ho ha ma vizitfet ar re-all er memes intantionou, pebes froues na denfet qet eus ar civilite-se, eus ar pourmenadennou-se pere a ra lod eus a gustumou an dud ? Neuse e tanvafet enno mill douçder santel, dianavezet da dud ar bed. Parlant a rafet, en eil tu hac en eguile, eus ar sermoniou a ves clevet, eus a avizou mad ar gonfessoret, eus a avantachou ar guir devotion, eus a garantes Doue, eus ar mysteriou, ar sacramanchou, evit en em instrui hac en em avanç, hac er feçon-se, dre aliou mad, en em gourachfet d’ar vertus.\nSortial a rafet anezo, non pas ar galon goullo a bep guir mad, evel ma ves o finissa ar bizitou inoüs eus ar bed, mæs leun eus ar gontantamant santel-se pehini a so partach an dud a religion.\nEneou christen, na en em gollit mui dre ho pourmenadennou inspiret deoc’h gant an drouc-speret eus an amourousdet. Na dit mui, e couls an offiçou nac e poent-all ebet, da ober ar bizitou e pere pep sell qasi, pep coms, pep gest, pep discolperes a so eur merq exterieur\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/141&oldid=112178 »\nKemmoù diwezhañ degaset d'ar bajenn-mañ d'an 28 Kzu 2017, da 19:06.


Journal de Renaud Camus, lundi 9 décembre 2019\ncréée le mardi 10 décembre 2019, 0 h 05\nmodifiée le mardi 10 décembre 2019, 0 h 09Plieux, lundi 9 décembre 2019, sept heures du soir. Nous voyions l’autre soir sur la chaîne “Histoire” ou sur l’autre, “Toute l’histoire”, un long et ~~~~~~~~~~~~ ~~~~~~~~~~~~~ ~~~~ ~~~ ~~~~~~~ ~~~~ ~~~~~~~ ~~~~~ ~~~ ~~~~~, ~~~~~~~~ ~~ ~~~~~~~~ ~~~ merveilleux petits films ~~’~~~~~~~, ~~~ ~~~~~~~~~, ~~~ ~~~~~~~~~~~ ~~~~ ~~~~~~~ ~~~ ~~~~, ~~~ ~~~~~~~~~~ ~~~ ~~~~~, ~~~ ~~~~~~~~~~~~, ~~~ ~~~~~~~~~~~~, ~~~ ~~~~~~, ~~~ ~~~~~ ~~~~~ ~~~ ~~~~~~~~~~~~~ ~~~ ~~~ ~~~~~~~~~~~~. Et je remarquais ~~~~ ~~~~~ ~~~ ~~~~~ ~~~~~~~~ ~~’~~~~~~~ ~~~~ ~~~ ~~~~~~~ ~~~~ ~~~~~~~ ~~~~~~~, ~~~~ ~~~~~~~, ~~~~ ~~~~~~~~, ~~~~ ~~~~~~~~~~~~, ~~~~ ~~~~~~~~~~, ~~~~ ~~~~~~~ ~~~ ~~~ ~~~~~~, ~~~~ ~~~~~~. Autant je suis ~~~~~~~~~ ~~~~ ~~~~~~ ~~’~~~~~ ~~~ ~~~ ~~~~~~~~~ ~~~~~~-~~~~~~~, ~~ ~~’~~~~~~~ ~~~~ ~~~~~~~~, ~~~~ ~~~~~~~~~, ~~~~ ~~~~~~~~, ~~~~ ~~~~~~~~~~~~ ~~~ ~~~~ ~~~~~~~~~~ ~~~ ~~~~~, ~~~~ ~~~~~~~~, ~~~~~~~ ~~~~~~~~ chose m’a toujours ~~~~ ~~~~~~~~~~~~~~~~~ ~~~~~~~~~~~~~ ~~~~~ ~~’~~~~~~~~~~~ ~~~~~~~~~, ~~~~~~~~~, ~~~~ ~~~~~~ ~~~~~~~~~~ ~~ ~~’~~~~~~~ ~~~ ~~’~~~~~~~~ ~~~~~~~~~ ~~~ ~~~ ~~~~~~~, ~~~~~~~~ ~~~ ~~~~~ ~~~~ ~~~~~~~. ~~~ ~~ ~~’~~~~~~~~~~~ ~~~~ le pays est ~~~~~~~ ~~~ ~~~~~~~, ~~~ ~~~~~~~~~~ ~~~ ~~~~~~~~ ~~~~~ ~~~ ~~~~~~~~~~ ~~~ ~~’~~~~~~~~~~~ ~~~ ~~~~~~-~~~~~, ~~~ ~~~~~~~ ~~~ ~~~~~ ~~~~ ~~’~~~~~~~~ ~~ ~~~~~~~~~ ~~~~~ ~~~~~, ~~~ ~~’~~ ~~~~~~~~~~~~ que trop bien.\nMon ~~~~~~~~~~ ~~~ ~~~~~~~~~ ~~~~ ~~~ ~~~~~~~~~~, ~~~ ~~~~~ ~~~~~~~~~~~ ~~~~ ~~~ ~~~’~~~ ~~~~~ ~~~~~ ~~~~~~~~ ~~~ mégot. ~~~ ~~~~~~ ~~~~~~~~~ ~~~ ~~~~~~~ ~~~~ ~~~ ~~~~~ ~~~~~~~~ ~~~~ les mains dans ~~~~ ~~~~~~~ ~~~~~ ~~~ ~~~~~~ ~~~~~~~~ ~~~~~~ ~~~~ ~~~~~~~ ; ~~~ ~~~~~ ~~~~~ ~~~~~~~ ~~~ ~~’~~ ~~~~ ~~~~~~~ ~~~ ~~’~~~~~~~~, ~~~ ~~~ ~~~~~ ~~~~~~~ ~~’~~~ ~~~~~ ~~ ~~’~~~~~~ de la bouche ~~’~~~ ~~~~~ ~~~ ~~~~~~~, ~~~~~ ~~~~ ~~~~~~~~~~ ~~~ maquereau.\nCe ~~~~~~ ~~~~~~~~~~~ ~~ ~~~~~~~ ~~~~ ~~~~~~~~, ~~~ ~~~ ~~~~~ ~~~~ ~~ ~~~~~~~ ~~~~ ~~~~~~~~~~ ~~~~~~~~~ ~~~ ~~~~~ ~~~~ états de fortune : ~~~ ~~~ ~~~~~~~~~ ~~~~~ ~~’~~~~~~~~ ~~~~~~~~~ ~~~ ~~~~~~ ~~~~~~~~~~ ~~~ ~~~~~ ~~~~~~~ ~~~~~ ~~~~ ~~~~~~~~~~ ~~~ ~~~ ~~~~~~~~~~ ~~~ ~~~~~~~~. ~~~~~~ ~~~~ ~~~ ~~~~~~~~~ ~~~ ~~~~~~ ~~~~~~~~. La pratique est ~~~~~~~~~~ ~~~~~~~~~~~~~ ~~~~ ~~~~~~~~~ ~~~~~~~~~~~ ~~~ ~~~~~ ~~~~ ~~~~~~-~~~~~ ~~~~~~~~~~~~~ ~~~~~~~~, ~~ ~~~~ ~~~~~ ~~~~~~~ ~~~~~~~~~~~ ~~~ ~~ ~~~~ ~~~~ ~~~~~~~, ~~~~~ ~~’~~~~~~~~ ~~~~~~~~~~~ ~~~~~ ~~~ ~~~~~~~~ de Gaulle de ~~~~ ~~~~~~~-~~~ ~~~ ~~~ ~~~ ~~~~~~, ~~~~~ ~~~~ ~~~~~~ ~~~~~~~~~ ~~~ ~~~ ~~~~~~~~~~~ ~~~ ~~~~~~, ~~~’~~~~~ ~~’~~ ~~~~~~~~~ ~~~~~~~ ~~~~~~~~ ~~~ ~~~~. ~~~~~~~~ ~~~~~~~~~ ~~~ ~~~~~~~~~~~ ~~~~~~’~~~~ années soixante-dix, et ~~~~~~~~ ~~~~~~~ ~~~~~~~ ~~~~~~ ~~~~, ~~~~~ ~~~~~ ~~~~~~ ~~~ ~~~~~~ ~~~~~. ~~~ ~~~ ~~~ ~~~~~~~~ ~~~~ ~~~ ~~~~~ ~~~~~~~~ ~~~~~~~~~, ~~~~~ ~~~ ~~~, ~~~ ~~~~~~~~ ~~~ ~~~~~~~ encore moins. Il ~~’~~~~~~~~ ~~~’~~~~ ~~’~~~~~~~~~, ~~~~~ ~~~~~~ ~~~~~~~, ~~~~ ~~~~~ ~~~~~~~~~~~~ ~~~ ~~~~ (~~~~~~~~ ~~ ~~~ Gaulle).\nJe ~~’~~~~~~ ~~~~ ~~~~~~’~~ ~~~~~ ~~~~ ~~~~ ~~~~~~~~~ ~~~ ~~~~~ ~~~~~~~~~~ ~~~~~~~~, ~~~~~ leur gouaille parigote ~~~ ~~~~~~ ~~~ ~~~~~~~~ ~~~~~~~~~ ~~~~ ~~~ ~~~~~, ~~~~~ ~~~~~~ ~~~~~~~~ ~~~~~~’~~~~ ~~~~~~~~~, ~~~~~~ ~~~~~~~ ~~~~~ ~~~ ~~~~~ ~~~~~ ~~~~~~~~~, ~~~~~~ ~~~~~~~~~~ ~~~~~ ~~~~~~~ ~~~ ~~~~~ ~~~~~~~, leurs espadrilles, leurs ~~~~~~~~ ~~~ ~~~~~~, ~~~~~ ~~~~ ~~~ ~~~~ ~~~~~ ~~~ ~~~~~~~ ~~~~~~~ ~~~~~~~~~ ~~~ ~~~ ~~~ ~~~~~ ~~~~, ~~~~~~ ~~~~~~~ (~~~~~~~ ~~~~ ~~~~~ ~~~~, ~~~~~~~ ~~~ ~~~~~ ~~~~ Carette, le visage ~~~~~ ~~~ ~~’~~~~~~~). ~~~ ~~~~ ~~~~~~~~~~ ~~~’~~~~ ~~’~~~~ ~~~~ ~~’~~~~ ~~’~~~ ~~~~~~ ~~~~~~~, ~~~ ~~~~~ ~~’~~~ ~~~~~ ~~~~~~~, ~~~ ~~~~~~~ ~~~~~~ ~~’~~~ ~~~~~~ ~~~~~~~. ~~~~~ ~~~~, ~~~~ traits que je ~~~~~~~ ~~~~~ ~~~~~ ~~~~ ~~~~~~~ ~~’~~~~~~~ ~~~~ ~~~ ~~~~~ ~~~ ~~~ ~~~~~~~~~~~~.\nvoir l’entrée du lundi 9 décembre 2019 et son image dans Le Jour ni l’Heure


Seizved pennad — XVIII - Wikimammenn\nSeizved pennad — XVIII\nR. Prud’homme, 1903 (p. 226-229)\n◄ Kleuzen an Agoni. — Petra a zigoueaz enni hag en liorz Jetsemani En pe doare eman hirie kleuzen an Agoni ha liorz Jetsemani ’Trezek Santez-Anna : diavaez ar gouent hag an iliz ►\nEn pe doare eman hirie kleuzen an Agoni ha liorz Jetsemani.\nKleuzen an Agoni a zo c’hoaz breman, war bouez nebeud a dra, ’vel ma oa en amzer Jezus, — ha well a ze. Ar vein a ra ar volz ’uz d’hon fenn, a zo chomet e-noaz kazi dre-holl. Æz eo gout n’omp ket aman ’ti ar C’hresianed : ar re-man o dije kuzet ar vein dindan eur gwisk livaj.\n’Pez o deus græt aman Sant-Fransesiz, eo laket taer auter er c’hernio : n’am euz ket ezom da laret e teuin d’oferenni aman ’vit an deio.\nAraug kwitât ar Gleuzen zantel, gwelemp petore ment he deuz : tregont troatad a hed, pemp war-nugent a ledander ha c’houæc’h a uhelder.\nLennomp ive ’pez a zo skrivet en latin ’uz d’an auter vraz : « Aman e tiveraz euz korf Jesus eur c’houezen a oad. » Mann ’met ar wirione, ’vel m’hon deuz gwelet uheloc’h.\nE-mæz breman, ha da liorz Jetsemani a zo e-kichen.\n« Liorzik » eo e tlefen laret : rak mar zo enni eur gorden douar, n’euz ket ouspenn. N’eo ket hanval ouz ’pez a oa gwech-all : klozet eo gant eur voger a zeiz pe eiz troatad a uhelder. Koulskoude, ma tistrofe war an douar ’vit he gwelet an dud a veve amzer hon Zalver, na vije ket c’hoaz goall dishanav evite. An eiz gween oliv a zo enni, a zo bet testio, herve ’larer, da dorfet Judaz. Ha hep poan hen kredomp : rak seblantout a reont bean koz-koz. Petra bennag ar ween oliv a c’heller yaouankat anei keit hag a garer : ’vit se n’euz netra d’ober nemet dibennan nei ; ar c’horf a chom bepred sap ennan ; teñvât a ra zoken, ha dont a ra dioutan, ’vel deuz eur vammen, taulio neve a deu d’o zro da vean barro. Setu perak, ’vit tapout d’ober an dro da zarn euz gwe oliv Jetsemani, eo red kât eur gorden a bemp troatad war-nugent. ’Vite da vean berr a gorf, n’o dije ket gellet koulskoude chom ’n o zav o-unan, gant a goz ec’h int. ’Pez a gleuz a oa ’n o c’hreiz, ’pez a c’houllou a oa etre o izili (rak larout ’rafe ’nen o dije divræc’h ha diouhar) a zo bet leuniet a vasoniaj : skoaziet eo ar barro gant ar vein en hevelep doare ma seblantont bean dioanet dioute.\nEun dra c’hoaz a zikour anomp da gredi ec’h eo koz *iskiz ar gwe-man ; an *aket a laker d’o ’mirout. Aboue pemp kant vla ’zo, m’eman ar Fransiskaned o tioall anê, n’euz bet græt d’ê gaou e-bed. Na lez ar venec’h den da dostat d’ê, aon gante na deufe ar belerined da ziwiskan ’nê tamm ha tamm gant o c’hontel. N’hellomp ket zoken tapout dioute eun disteran delien. Eur gwiad neud orjal a harz anomp da zevel hon daouarn beteg an delio, hag er memez amzer a digemer ’nê pa goueont o-unan. Staget ’vent goude war baper, ha setu peadra da rei d’ar belerined a fell d’ê delc’hel sonj euz Jetsemani. Ouz moger al liorz, en tu diabarz, a zo fichet pevarzek taulen evit ober hent ar groaz : gellout a ret kredi na vout ket ar yeot war ar wenojen a dremen dirake.\nEn tu ’traou e weler meur a sipreen a zav uhel-uhel o fenn moan ha du.\nDindan ar gwe e zo bleunio euz ar bravan, maget gant eur Breur euz urz sant Fransez : rei a ra d’imp bep a voket dioute, hag ive, mar keromp, bep a werennad deuz an dour a gemer evit doura ’nê : dour fresk heb bean noazuz, dour-sav, mar plij, ’pez a zo eur burzud er vro-man. « Trugare ! » a laromp a greiz kalon d’ar Breur koz, ha goude dioustu : « Kenavo ! » gant kalon ive, pe gentoc’h gant eur galonad ; rak poan ’ve en em zistagan deuz al læc’h binniget an euz bet diskoueet Jezus ennan kement a garante en hon c’heñver.\nC’hoaz, da vihanan, ec’h omp en gortoz da zistrei aman ’vit an deio, ha ze a diboan ac’hanomp.\nMont a reomp neuze da gichen pont ar Sedron, hag eno e kavomp hon goetur : dek munuten goude ec’h omp distro d’hon hostaliri, ha ’keit all c’hoaz goude ec’h omp azeet ouz taul evit koanian.\nAdtapet diwar « https://br.wikisource.org/w/index.php?title=Seizved_pennad_—_XVIII&oldid=104845 »\nKemmoù diwezhañ degaset d'ar bajenn-mañ d'an 1 Eos 2017, da 14:12.


Revue Celtique - Wikipedia\nAr Revue Celtique a oa ur gelaouenn c’hallek a blede gant ar studioù keltiek hag a zeuas er-maez etre 1870 ha 1934. Enni ez eus bet embannet pennadoù gant skloveuridi anavezet, evel Henri d'Arbois de Jubainville, Joseph Loth, Georges Dottin, Émile Ernault, Joseph Vendryes, Whitley Stokes, Kuno Meyer ha keltiegourien all c’hoazh.\nSavet e oa bet gant Henri Gaidoz, a felle dezhañ krouiñ ur benveg da liammañ an dud a blede gant ar studioù keltiek en eil hanterenn an XIXvet kantved. Ur galv a reas e-touez lenneien ha tud anavezet all e 1879, ha 197 den a respontas dezhañ e oant prest da goumanantiñ d’e gelaouenn. En o zouez ne oa nemet 17 hag a oa o chom e Breizh : en o mesk e oa eskob Kemper ha Leon, hini Sant-Brieg ha Landreger, Troude, Kervarker pe Fañch an Uhel. E miz Mae 1870 e teuas an niverenn gentañ er-maez, enni pennadoù savet gant 25 den anavezet, eus meur a vro, barrek war dachenn ar studioù keltiek. En o zouez e oa Henri d’Arbois de Jubainville, diellour, Ernest Renan, kelenner e Skolaj Bro-C’hall, Prosper Levot, levraoueger evit ar morlu e Brest, Fañch an Uhel, an dastumer kontadennoù ha kanaouennoù brezhonek, Whitley Stokes, ur yezhoniour saoz hag a oa en India da neuze, Max Müller, un Alaman hag a oa kelenner e skol-veur Oxford, pe c’hoazh Daniel Silvan Evans, ur geriadurour kembraek. \nEtre 1870 ha 1934 e voe embannet 51 niverenn – unan bep daou vloaz en deroù hag unan bep bloaz, goude 1886 -, dindan renerezh Henri Gaidoz da gentañ, Henri d'Arbois de Jubainville war-lerc’h, ha Joseph Loth da ziwezhañ. Ar Revue Celtique e oa ar gelaouenn gentañ a blede penn-da-benn gant ar studioù keltiek, ar yezhoniezh dreist-holl. Enni e voe embannet studiadennoù gouiziek e galleg ha kalz testennoù brezhonek, testennoù krennvrezhonek da skouer. Ha dre ma n’int ket bet adembannet abaoe, ez eo talvoudus-bras danvez ar gelaouenn d’an dud a bled gant an dachenn-studi-se.\nGoude marv Joseph Loth (1847-1934) e paouezas ar gelaouenn da zont er-maez. Adsavet e voe ur gelaouenn heñvel da gemer he lerc’h, Études Celtiques hec’h anv, gant Joseph Vendryes, e 1936.\n↑ Lucien Raoul, Un siècle de journalisme breton, Le Signor, 1981, p. 176\n↑ L. Raoul, Un siècle de journalisme breton, p. 177\nLa Revue celtique (1870-1933). Historique\nRevue Celtique 1870-1934 – Contents\nListenn eus ar pennadoù embannet er Revue Celtique, el lec'hienn arbres.\nListenn al levrennoù a c’haller kavout enlinenn en « Internet Archive »\nNiverennoù eus ar Revue celtique hag a gaver el lec’hienn Gallica, levraoueg niverel enlinenn Levraoueg Vroadel Bro-C'hall.\nAdtapet diwar « https://br.wikipedia.org/w/index.php?title=Revue_Celtique&oldid=1600076 »\nDernière modification le 10 Du 2014, à 16:54\nKemmoù diwezhañ degaset d'ar bajenn-mañ d'an 10 Du 2014, da 16:54.


Emgann Kergidu/Pennad 15 - Wikimammenn\nEmgann Kergidu/Pennad 15\nSalaun / Derrien, 1902 (p. 152-156)\n◄ Kergidu Epad an emgann Goude an emgann ►\nEpad an emgann\nNe c’hellan ket kounta d’ehoc’h aman kement tra a galoun a oue great epad emgann Kergidu ; pep hini a reaz ar pez a ioa dleet, ar pez a c’hellet da c’houlen diganthan. Evelato e rankan lavaret d’ehoc’h ar pez a reaz eur vandenn merc’hed deuet d’hon heul. Micher ar merc’hed eo aoza boed er gear, diouall ho bugale, penselia dillad ho zud, ne ket avad beza o vrezellekaat gand zoudarded, guir eo an dra-ze. Mez e Kergidu, n’oa ket ar memez tra. Eno, enn hon touez-ni, n’oa soudard ebed, den a vrezel ebed ; eno n’oamp nemet tud euz ar vro, en em zestumet evit difenn hor feiz, hor Roue, hon tud hag hor bro, hag ar merc’hed-se enn hon touez a ioa evel pa vichent er gear. Eur vad vraz a rechont d’eomp. Epad an emgann, pa velent unan-bennag diskaret, ez eant varzu ennhan d’hen destum, d’hen digas gantho a gostez evit her prederia, evel eur breur, pe e viche anavezet gantho pe ne viche ket ; avoualac’h oa d’ezhan beza a du ganeomp-ni. N’o doa ket a aoun na rak Canclaux na rak he ganoliou. Kaer a ioa tenna, ne reant van ; digas a reant gantho an hini mac’hagnet, ha goude beza great d’ezhan guella ma c’hellent, her lakeant e kirri o doa klasket, var golo fresk o doa kerc’het. Nann, her lavaret a ran, ne oufe den, nemed her guelet en defe, anaout ar vad a reaz d’eomp merc’hed deuet gand ho zud euz a Gastel, a Rosko, a Enez-Vaz, a Blougouloum, a Blouenan, etc.\nEvit-ho da veza deuet da brederia an dud glazet epken, an dra-ze ne vire ket outho, e fesoun, da c’hoari ho zaol pa viche red. Diou blac’h iaouank, euz a Arvor-Gleder, a iea da Gervrenn da brederia daou baganad a Blouneour-Dreaz kouezet enn emgann ; unan anezho a ioa torret he c’hinou gand eun tenn fuzil ; egile a ioa toullet he gostez gand eun tamm mindraill. Pemp pe c’houeac’h soudard a gouezaz varnho araok m’o doa gellet mont betek an ti, hag o doa c’hoant da beur-achui an daou baganad. Mez ar c’hoant-se n’oa ket c’hoant an diou blac’h iaouank. Lakaat a rechont an daou c’hlazet var an douar, hag, unan anezho, gand eur forc’h, eben gand eur peul, ec’h en em lakechont d’en em ganna a vad a enep ar zoudarded. Harpa mad a rechont ive, rak derc’hel a rechont ken a en em gavaz eun ugent bennag ac’hanomp-ni gantho. Ouc’h hor guelet, ar zoudarded a spountaz, ha, p’en em gafchomp gant-ho, n’oa ken nemed an diou blac’h iaouank hag an daou baganad glazet.\nOuc’hpenn m’oa deuet eur vaouez bennag d’hon heul, oa deuet c’hoaz ganeomp meur a velek. Oh ! mac’h oufac’h pegement a vad a ra da galoun eur zoudard kristen, derc’hent an emgann, enn dervez araok mont d’ar bed-all marteze, kaout azindan he zourn eur belek evit rei d’ezhan, enn hano Doue, ar pardoun euz he bec’hejou ! Mac’h oufac’h an dra-ze, ne ve ket kement a c’hlabouz ganeoc’h divar gount ar veleien.\nEnn amzer goz, ar veleien a ioa karet ha doujet gand kement hini a anzave beza kristen mad. Deski a reant d’ar bobl lezennou Doue, her pellaat a reant diouc’h fals-kredennou an dud dizakret. Abalamour da ze eo o doa drouk outho an dud fall a ioa e penn an dispac’h, rak ar re-man a c’houie ne deuchent ket abenn euz a dud ar vro, epad ma chommche enn ho zouez beleien hervez kaloun Doue ; ha setu perak oant en em lakeat da harlui anezho.\nEn hon amzer-ni, eur belek a dal nebeut, pe netra zoken, eme eur rumm dud. Perak ? Abalamour ma ne gavont ket mad an traou a reont. Ar pez a ra ar veleien ne ket mad ? Traou diskiant eo lavaret an traou-ze. Daoust ha breman kerkouls hag aziagent, ar veleien n’int ket karget da ziskleria d’an oll lezennou an Aviel ? Daoust ha n’int ket karget da ziouall an denved roet d’ezho da viret, evel m’hel lavar hor Zalver J.-C. ? Hag e viot souezet neuze o klevet anezho o krial : Harz ar bleiz ! pa deuio an dud fall da esa diskrisienna euz ho kaloun karantez an Aoutrou Doue ? Nann. Enn ilizou, kerkouls ha dre oll, ar veleien a dle krial, hag a grio bepred a enep an dud fall hag ar fals-kredennou. Guechall, evit serri ho ginou outho, evit miret outho da brezek gourc’hemennou Doue ha re an Iliz, e veze trouc’het ho gouzouk outho ; breman ez euz c’hoant da viret ar memez tra. Peur e teuio adarre ar c’hiz koz da zibenna ar veleien ? Kentoc’h eget na sonj da gals marteze. Da c’hedal ar veleien a gendalc’ho da brezek lezennou Doue hag a lavaro marteze da veur a republikan : Te a zo laer... Te a zo den fall...\nRe hirr e chomman da gomz d’ehoc’h divar-benn ar veleien, rak an dud vad n’o deuz ket izomm a guzul, hag ar re fall ne zistroint ket. Burzudusa ma kavan eo seul-vui ma vez sot ha diskiant ar pez a vez lavaret divar ho fenn, seul-buannoc’h a-ze ne vez kredet ken. Daoust ha ne ket bet dre ar vro, epad ar brezel diveza ker glac’haruz, ar brud oa ar veleien eo a gase arc’hant d’ar Prus evit ober brezel d’ar Franz, int-hi hag a ioa ho breudeur oc’h en em ganna a eneb hon enebourien, int-hi hag a varve hiniennou anezho eat da heul ar zoudarded ? Mad, an dra-ze a zo bet kredet !!!\nHenvel a c’hellan d’ehoc’h tri belek hag a ioa deuet d’hon heul : an Aoutrou Breton, persoun Sibiril, an Aoutrou Cren, kure Guinevez-Lochrist, hag an Aoutrou Goachet, kure Guitevede. Beza oa c’hoaz re-all, ne hanvan d’ehoc’h nemed ar re a ioa euz hor bro-ni. Ne d’an ket aman da lavaret d’ehoc’h ar vad o doa great ar veleien-ze d’eomp ; ho kaloun her lavaro d’ehoc’h guelloc’h eget va c’homzou. Kriz eo mervel e kougn eur park, e kreiz ar vouillenn pe var an erc’h, eur vouled er penn, eur vreac’h torret, an divesker bruzunet, ar c’horf kilvisiet a daoliou kleze pe a daoliou baionnettez. Nag e ra vad d’ar galoun kaout neuze eur belek enn ho kichenn, eur mignoun hag a lavar d’ehoc’h : « Bezet dinec’h, va breur, ho pec’hejou a zo pardounet d’ehoc’h. Doue a zo digor frank dor he varadoz evit o tigemer, rak mervel a rit evit ho relijion hag evit ho pro. » Ha ma teu ho lagad da drei varzu ho parrez, varzu ar gear, ar belek a anavezo ar pez a fell d’ehoc’h, hag a lavaro d’ehoc’h c’hoas : « Ia, ia, va mignoun, me a ielo da lavaret d’ho mamm : Kenavezo er baradoz, evidoc’h ! »\nKomzou er c’hiz-se a skuill nerz ha zoken eun tamm levenez e kaloun ar zoudard paour a vel neuze, eb en em glemm, heur ar maro o seni evithan, pell dioc’h he vro.\nMac’h en em gannemp-ni a galoun, arabat eo d’ehoc’h kredi n’en em zifenne ket ar republikaned guella ma c’hellent. Setu aman eun taol hag en diskouezo d’ehoc’h. Kountet eo bet dign gand an Aoutrou Postec, persoun koz Sant-Kadou, e kever Sizun, breman o chomm, enn he gozni, e ti an Aoutrou Abgrall, persoun Lannilis , rak e Kergidu edo ganeomp-ni ive Ian Bostec. Neuze oa iaouank-flamm, ha, p’her gueliz, oa reuget he rokedenn, hag an tamm a nije gand an avel adren he gein. Nebeut goude emgann Kergidu e oue paket gand an archerien ha kaset da zoudard pell dioc’h he vro ; kaset e oue da Fontaineblo. — Ha setu perak, abaoue, he vignouned o deuz, dre farz, hen leshanvet Fontaineblo. — Mez ne zaleaz ket da zigampa ac’hano ep lavaret kenavezo d’he gabiten ; distrei a reaz da Vitevede, he vro, hag a benn daou viz goude-ze, edo adarre enn hon touez-ni.\nMad, an Aoutrou Postec en deuz lavaret dign edont o tont divar dro Loklouer varzu Kroaz-Mean, hen, Eozen Roue, a Gervengant, ha Glaoda he vreur. Araok treuzi an hent braz, Glaoda Roue a zavaz var eur c’hleuz da zellet a dro-var-dro gand aoun na vichent kouezet e kreiz eun toullad republikaned. Ne glevet trouz ebed. Kenta tiz o doue, Ian Bostec hag Eozen Roue, oue guelet Glaoda o viza, ha ker buan an tenn er meaz. Tenna en doa great var eur zoudard hag a rede varlerc’h Eli Bertevas, euz a vaner Pont-Plenkoet. Biza mad en doa great, rak diskar en doa great he zen d’an traon. Ker buan ha m’her guelaz o ruilla, ec’h en em lakeaz da grial a-bouez penn ouc’h Eli :\n— Chomm a za ! chomm a za ! lazet eo ar zoudard ganen-me. Lazet n’oa ket, n’en doa great nemed terri he c’har outhan. Ker buan ha ma klevaz ar zoudard Glaoda o krial, e tistroaz varzu ennhan. Sevel a reaz var he c’hoazez, kregi a reaz enn he fuzil ha biza a reaz d’he dro. Biza mad ha skei eeun a reaz, rak terri a reaz he benn ouc’h Glaoda, a gouezaz divar ar c’hleuz, maro-mik, e-harz treid he vreur ha Iann Bostec.\nHa ne ket kement-se diskouez ioul ha kaloun ? Beza diskaret d’an traon gand eur c’har frigaset, kaout penn avoualac’h c’hoaz goude-ze evit kregi enn he fuzil ha tenna var an hini en doa her glazet, ha ne ket an dra-ze en em ganna a zevri ha betek an huanad diveza ? Ha ne d’eo ket an dra-ze rei d’an enebour bazad evit bazad, pe, evit lavaret guell, tenn evit tenn ? Eo, eun dra galounek eo kement-se, red eo hen anzao.\nNi, her gouzout a rit, ne vanke ket a galoun d’eomp ken nebeut. N’em euz ket a c’hoant da lavaret d’ehoc’h ar pez a reaz pep hini ac’hanomp, re am befe da ober ; evelato e rankan kounta d’ehoc’h ar pez a reaz eun tammik martolod divar dro Penn-Poul, e Kastel. Ne gredan ket en diviche ouc’hpenn c’houezek vloaz. Eur flotantenn mezer-glaz a ioa var he gein, eun turban ruz enn dro d’he groaz-lez hag eur bonned plad martolod var he benn. Edomp er goasa euz an emgann ; digouezet oa neuze var an dachenn, ar Prat gand he zoudarded hag he ganoliou ; dallet e vezemp gand ar boulejou o koueza varnomp ; koueza a rea an dud d’an douar n’oa ket dioc’h kount. Mad, hennez, ar martolod iaouank-se, a ioa gand he drompill, ha ne ehane da zeni kaer a ioa tenna, kaer o doa mont d’an douar, ar re a ioa en he gichenn. Kaout a rea d’ezhan e rea vad d’eomp, hag, e guirionez, me gaf dign soun an drompill a lakea ac’hanomp da zevel var on treid. Eur pennad mad oa bet o seni, hag atao e valee er penn araok pa deuaz eur vouled da skei var he zourn deou, d’he frigasa ha da stlapa he drompill pell diouthan. Va martolod ne reaz van ebed. Sellet a reaz enn dro d’ezhan da c’houzout e peleac’h oa strinket he drompill ; mont a reaz d’he destum, kregi a reaz ennhi gand he zourn kleiz, hag en em lakaat a reaz adarre da zeni evel pa ne viche c’hoarvezet netra ebed ganthan. Piou a lavaro n’oa ket a galoun e kreiz ar martolod iaouank-se ?\n↑ An Aoutrou Postec a zo maro abaoue m’eo skrivet an dra-man. Lennet eo bet d’ezhan evelato Emgann Kergidu, hag e lavare, en eur mousc’hoarzin : Guir eo ar pez a gountez, dom Lan, mez perak komz ac’hanoun-me ?\nAdtapet diwar « https://br.wikisource.org/w/index.php?title=Emgann_Kergidu/Pennad_15&oldid=51288 »\nKemm diwezhañ d'an 1 Mae 2013 da 18:03\nKemmoù diwezhañ degaset d'ar bajenn-mañ d'an 1 Mae 2013, da 18:03.


Buhez ar Sent/1894/Buez ann Aotrou Mikeal Nobletz - Wikimammenn\nBuhez ar Sent/1894/Buez ann Aotrou Mikeal Nobletz\n◄ Pedennou Buez ann Aotrou Mikeal Noblez Buez ann Tad Maner ►\nBUEZ ANN AOUTROU MIKEAL NOBLETZ\nbeleg ha misioner breiz-izel (1577-1652)\nMikeal Nobletz a ioa ganet e maner Kerodern, e parrez Plougerne, d’ann 29 a viz guengolo 1577. He dad, Herve Ann Nobletz, ha Fanseza Lesvern, he vamm, a ioa euz huela noblanz ar vro ; mes, tud a zoujanz Doue oant ive, rak-ze e lakejont ho foan evit rei da Vikeal ha d’ho bugale all eunn deskadurez vad ha kristen.\nKerkent hag he bevar bloaz, ar c’hrouadur-ma a roaz merkou sklear euz he zantelez da zont, hag euz he zevosion d’ar Verc’hez a c’halve rouanez he galoun. Evit guir, mamm Jezuz a ziskuezaz ive pegement e karie ar bugel.\nE kichen maner Kerodern ez euz eur chapelik da zant Glaoda, hag eno ec’h en em denne Mikeal da bedi kelliez guech ma chelle. Mes, etre ar chapel hag ar maner ez oa eul lenn vraz, hag he vamm e devoa aoun na zigouesche drouk ganthan ; abalamour da ze her gourdrouze aliez. Mikeal a lavare d'ezhi : « Bezit dinec’h ; eun itron a ro d’inn ann dourn evit mont ha dont ebiou d’al lenn. » Franseza Lesvern ne grede ket ar paotrik, hag eunn deiz, evit hen dioual guelloc’h ec’h alc’houezaz ar gambr varnhan. Peger souezet ne oue-hi ket eta, eur pennad goude, o kaout he mab daoulinet er chapel. « Piou en deuz digoret ho kambr » emezhi ? « — Ann itron a zo deuet adarre d’am c’herc’hat » a respountaz Mikeal.\nPa oue enn oad, he gerent a roaz d’ezhan mistri fur ha guiziek, ha d'he naontek vloaz her c'hasjont gant he vreudeur, da beur ober he studi er skoliou brudet a ioa neuze e Bourdel hag e Ajen. Epad ma choumaz enn diou gear-ze e oue bepred mellezour ar skolaerien dre he aket da bedi koulz ha da studia. Evel m’en devoa eur\nspered kaer e teuaz da veza desket braz. Abenn nao\nbloaz e tistroaz da Vreiz, ha dre urz ann Aotrou’nn\nEskob ez eaz da Gastel-Paol evit diviz var ann theoloji dirak ann doktoret guizieka euz ar vro. Holl e ouent souezet o velet skiant ha deskadurez ann dijentil iaouank, hag ann Aotrou Neuvil, eskob Leon, hen aliez da gemeret, heb dale, annn ursiou sakr, evit ma c’helje rei d’ezhan eur gark huel etouez ann dud a iliz. He dad hag he vamm, o veza klevet kement-ze, a ioa mall gantho e vije beleget ; rak troet oant da glask ann henoriou. Mikeal, avad, n’oa prez ebed varnhan. « N’eo ket aoualc’h beza beleg, emezhan, ret eo c’hoaz kaout ar zantelez hag ar vouiziegez deread evit ar stad-ze. »\nKoulzgoude, o veza great he zonj, abenn eunn nebeut amzer, ez eaz da Baris, hag eno, dre ali ann Tad Cotton, he gonfesour, e kemeraz ann ursiou. Raktal m’oa beleget e teuaz da Blougerne da gana he offeren nevez ; goulenn a reaz avad, digant he dud, enn han’ Doue, ne vije ket great a lein vraz, na pedet nemed ar gerent tosta. Neuze, e leac’h klask ar plaz huel a c’helle da gaout dre’nn abeg d’he hano ha d’he zeskadurez, Mikeal a zonjaz en em rei d’ar misionou e Breiz, evel ma oa bet galvet gant Doue. E kement-se, araok staga d’al labour-ze e c’hoanteaz c’hoaz studia, pedi hag ober pinijen. Lakaat a reaz eta sevel eunn tiik toet gant plouz, e tal ar mor braz, e parrez Tremenac’h. Eno e chomaz, eur bloaz hed a hed, heb komz ouz den nemed he gonfesour. Eur pred bemdez hebken a gemere, hag he voued a ioa eunn tamik fars pe iod heiz heb c’hoalenn nag amann. Kousket a rea var ann douar ien, gant eur mean dindan he benn, ha kerkent hag hanter-noz e save da bedi. Ne zeue e meaz euz he lochenn nemed evit mont da oferenna. Goude beza tremenet diou heur enn iliz, e tistroe d’ar gear evit beza he-unan gant Doue. Epad ann amzer-ze eo e reaz ann taolennou a zisplege a c’houdevez er misionou evit rei guelloc’h da goumpren guirioneziou ar feiz d’ann dud n’o doa ket a zeskadurez. E Plougerne eo e prezegas da genta, ha ne c’houfemp ket lavaret ar vad a reaz d’he genvroiz a ioa gual lezirek e servich Doue. Re zouget da glask\ndanvez ha fouge, ann Aotrou hag ann itron Kerodern,\na deuaz, ouz he glevet, da ober muioc’h a evez ouz ho\nzilvidigez. Diou euz he e c'hoarezet, Mac’harit hag Anna, a zeskaz ganthan disprijout ar bed gant he vadou, hag en em roaz holl da Zoue. Neuze, Dom Mikeal (ann hano-ze a roet d’ezhan abaoue m’oa beleget) a ieaz da velet he vrasa mignon, ann tad Per Kintin, a ioa e kouent menac’h sant Dominik, e Montroulez, hag heb dale, en em lakejont ho daou d’ober misionou e eskopti Treger. Goude-ze e tistroaz da Blougerne hag ez eaz, he-unan, da brezeg e Eusa, e Molenez hag Enez Vaz. Burzuduz eo ar vad a reaz el lec’hiou-ze. Pa veze menek evithan da vont kuit, ann holl a vouele dourek hag a rea kement a c’hellent evit derc’hel c’hoaz ar misioner santel.\nEr beg pella euz douar Leon, e kichenik Konk, ez oa eur gear, a reat anezhi Sant-Vaze-Penn-ar-Bed, darempredet gant ar besketerien hag ar varc’hadourien a bep bro. Dom Mikeal a ieaz di da jom, abalamour eno ez oa kalz eneou da c’hounit, hag ac’hano, dre vor, e vije eaz d’ezhan mont n’euz forz pe du e Leon, e Kerne ha Landreger, da rei misionou dioc’h ma vije ezomm. Er bloaz 1614 e tremenaz daou viz e Landerne. Ar beorien hag al labourerien a zelaouaz he genteliou ; mes, ann dud-chentil hag ar vourc’hisien ne rejont van euz he gomzou. Neuze e skoaz da Gemper hag e prezegaz epad ar c’horaiz e iliz Sant-Vaze, Konk-Kerne, Pont'nn-Abad, Goaien, ar Faou, Enez-Sizun hag eleiz a barreziou all a glevaz ive mouez ar misioner kalounek. Peurvuia e kavaz digemer mad ; e meur a leac’h koulzgoude e oue goapeat ha gual-gaset ; mes, dom Mikeal n’oa na souezet nag enkrezet a gement-ze ; gouzout aoualc’h a rea e vez ato ar bed hag ann diaoul a unan evit ober brezel da gement hini a glask gloar Doue ha silvidigez ann eneou.\nErfin, eur vouez euz ann env her galvaz da Zouarnenez, eur porz mor, a ioa ennhan ive eur maread pesketerien ha tud a genverz. Senti a reaz raktal, ha goude beza goulennet aotre ha bennoz Aotrou persoun Ploare, en em lakeaz da brezeg ha da ober katekiz, enn iliz, enn tiez, var ann tachennou, e kement leach ma kave tud d’he\nzelaou. A hed pemp bloaz var’nn ugent e labouraz heb\npaouez er beg douar-ze. A dra zur, meur a benn fall a\nreaz goasa ma c’hellent eneb ar misioner; mes, kaer o devoue, ann Aotrou Doue a c’hounezaz var ann ifern. Sikouret gant he c’hoar Mac’harit, hag eunn nebeut groagez a Zouarnenez, Mikeal a zeskaz ho c’hreansou da holl dud ar c’harter, hag a c’houdevez ne oue kavet e neb leac’h kristenien startoc’h enn ho c’hreden nag aketusoc'h d’ho deveriou a relijion. Ranna a rea he galoun pa oue ret d’ezhan kimiada diouz he vugale muia-karet, hag aliez her c’hlevet o lavaret: « E Douarnenez am euz bet ar muia poan ha skuizder, mes, eno am euz tanveat ive ar vrasa laouenedigez o velet kement a volontez vad e touez ann dud. » Torret oa he gorf gant ann oad, ar pinijennou hag al labouriou pa en em dennaz adarre e Konk-Leon. Evelato e kendalc’haz epad daouzek vloaz da zarmoun, d’ober katekiz ha da gelenn kement hini a c’houlenne kuzul diganthan.\nKoulzgoude n’en doa mui pell da veva, hag araok tremen euz ar bed-ma e c’hoantea kaout brasoc’h henvelidigez gant he Zalver bet krouadur dic’halloud ha maro var ar groaz. Doue a roaz d’ezhan he c’houlenn. Skoet e oue gant eur c’hlenved hirr ha poaniuz braz ; n’oa mui mestr d’he izili ; he voued a roet d’ezhan ec’hiz d’eur c’hrouadur. A hed eur miz, koulz lavaret, e oue enn he angouni ; a benn diou vech e kredaz ann dud oa maro, keit e chome heb finval he izili ien sklas. Epad ar stourmad diveza edo ann tan ennhan ken na stage he groc’hen hanter-boaz ouz ann dillad vele. Mes he galoun a ioa leun a joa hag a zousder ; al levenez a bare bepred\nvar he dal hag enn he zaoulagad, bete ma tennaz he\nhuadad diveza etre diou vreac’h he vab karet, ann Tad Maner, d’ar 25 a viz mae 1652. He gorf a oue lezet daou zevez var ar varv-skaon, e iliz Sant-Kristoph, evit rei amzer d’ann dud da zont d’he velet, da boket d’he dreid ha d’he zaouarn, pe da douch outhan chapeledou, kroaziou ha metalennou. Diez e ve niveri ann traou burzuduz c’hoarvezet var bez ar zervicher Doue, hag ar grasou, evit ar c’horf pe ann ene, bet dre zikour he bedennou araok ha goude he varo. Darn anezho a gaver merket el levriou great gant ann Tad Bleuzen hag ann Aotrou Drezen var buez Mikeal Nobletz.\nAdtapet diwar « https://br.wikisource.org/w/index.php?title=Buhez_ar_Sent/1894/Buez_ann_Aotrou_Mikeal_Nobletz&oldid=32163 »\nKemmoù diwezhañ degaset d'ar bajenn-mañ d'an 11 C'hwe 2012, da 17:42.


satordallik - Wikeriadur\nEstlammadell farsus a ziskouez estlamm, souezh, hag all\n« Mar kendalc'hez da livañ du ar vuhez, a echuas Melegan, e troio da Vamm Yaouank da Vater Dolorosa... [...]... Gra un hej d'ar balafenned du, satordallik ! — (Youenn Drezen, Itron Varia Garmez, Skrid ha Skeudenn, 1941, Al Liamm, 1977, p. 213.)\nSatordallik ! Ha ma c'houlennfec'h ouzhin ober traoù diskiant ? — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 43.)\nsatordallik ha plusk derv\ngalleg : diable ! (fr)\nAdtapet diwar « https://br.wiktionary.org/w/index.php?title=satordallik&oldid=252997 »\nKemmoù diwezhañ degaset d'ar bajenn-mañ d'an 26 Kzu 2017, da 14:14.


Bernd Andreas Baader (bet ganet d'ar 6 a viz Mae 1943 e München, ha marvet d'an 18 a viz Here 1977 e Stuttgart) a oa ezel ha penn an aozadur stourm alaman « Tuad an Arme Ruz» (Rote Armee Faktion RAF), anavezet ivez gant anv «Bandenn Baader» ). Empleget eo gant 5 gwalldaol gant ar vombezenn e-pad ar bloavezh 1972. Arzet ar bloaz-mañ, lakaet eo bet en toull-bac'h er memes amzer e vignonez ha kendiazerez ar RAF, Gudrun Ensslin, ha Jan-Carl Raspe e 1977 hag int-o-tri kavet marv en o log. Ar mezeien lezennel a gloz gant un emlazhadenn a-stroll, ha ma kalz elfennoù a enkredeka tezenn ul lazherezh.\n1.2 A felliezh da stourm\n1.3 An RAF\n2 Filmoù ha levrioù\nEn ur vro rannet e daou goude an Eil Brezel Bed, en deus kresket Andreas Baader e ti e vamm-gozh a-hed blavezhioù kentañ e vuhez, ha war lerc'h, en un tiegezh gant 3 flac'h : e vamm, e vamm-gozh hag e voereb. Bugale, adkaset eo bet digant kalz skolioù. Tremen a ra e yaouankiz hep e dad, an istourion Berndt Phillipp Baader, aet diwar wel e 1945 e pad ar brezel. Pa, o tont a vMunich, degouezh a ra e Berlin hag en em daol war al leurenn an tu-kleiz pellañ, en deus dija un dremened hir evel gwallgrennard (meur a felladenn war an hent ha kudennoù arall). Tost kement e felladennoù a zo e-keñver e entan evit ar c'hirri-buan ha dirolloù-tizh dre noz : laerezh kirri, falsañ paperoù.\nEvit ar Baader yaouank, un dud a fiziañs a oa e eontr, korollour ha aktour Michael Kroecher, gant piv e miras darempred gantañ e-doug pell, memes pa e oas oadour.\nA felliezh da stourm[kemmañ | kemmañ ar vammenn]\nOberezhioù Baader a zo a bep seurt (a wezhoù manikin evit kazetennoù heñvelreizh). E-pad e vloavezhioù e Berlin, labour a ra evel saver tiez, ha hep berzh, evel kazetenour gant keleier «à sensations». Dedenet eo ivez gant al lennegezh hag ar prederouriezh.\nAn 2 a viz ebrel 1968 Baader, Gudrun Ensslin, [[Thorwald Proll] et Horst Shönlein a laka tan da galz gourmac'hat e Frankfort. An tanioù-gwall-mañ a goust un neubeut 675 000 marks, met gloazet ebet. An 31 a viz here 1968, Badder hag e vignonez Gudrun Ensslin zo bet kondaonet da zremen 3 bloaz en toull-bac'h rak an afer-se.\nGoude ur goulenn da adwelaat e boan, Baader zo bet dieubet ha kemer perzh e Frankfort, gant Ensslin, d'ar c'houlzad e alamaneg Heimkampagne gant ar strollad «enebiezh ouzhpenn-breujoù». Pa en deus da zistreiñ en toull-bac'h e 1969, e kuit ar Vro Alamagn hag e kuzh e Pariz da gentañ, ha goude en Italia.\nE miz meurzh 1970, distreiñ a ra e Berlin gant e vignonez Ensslin. Met flatret eo bet gant Peter Ubracht, ha arzet e-pad ur gaou kontroll war an hent, drevezet gant ar polisourion. Adlakaet eo bet en toull-bac'h e Tegel. Ar 14 a viz mae er memes bloavezh, e-pad e treuzkas d'an Institud-Sokial e Berlin, e oa bet dieubet gant ar gazetennerez Ulrike Meinhof, hag he doa aozet un toull-trap gant izili ar RAF dazont.\nAn RAF[kemmañ | kemmañ ar vammenn]\nD'ar 5 a viz mezheven 1970, an destenn « Sav a arme ruz» a zo embannet er gazetenn Agir 883 hag e oa an disklêriadur kefridie ha diazezet an RAF. An destenn a oa tonket gant ar frazennoù : «Kas war-raok stourm ar renkadoù – kenaozañ ar proleteriezh – Krog ar rezistañs armet – Sevel an arme ruz».\nEus miz mezheven betek miz eost, Andreas Baader, Gudrun Ensslin, Ulrike Meinhof, Horst Mahler, Peter Homann, Brigitte Asdonk hag un daouzek den all a zo bet chomet en ur c'hamp aozet gant ar Fatah, e Sisjordania, evit kaout ur stummadur soudard.\nEn amzer gentañ, Baader hag e strollad a sach an evezh ar gouarnamant rak o argadoù ouzh tiez-bank, laeradennoù kirri ha teulioù pouezus evit gounit o bara en o buhez evel tud kuzh. An 29 a viz gwengolo, 3 ti-bank a zo bet argadet da heul gant 16 ezel eus ar strollad, ha laeret o deus tro-dro 209 000 DM.\nE miz ebrel 1971, a zo aet kuit gant an dizanv en ur skignañ en ur mod boutin un plegfollen anvet «meizad ar brezel kuzh e kêr». An dra-se a zo re evit ar gouarnamant, hag an aotrouniezhoù a grog un enklask bras en RAF a-bezh, evit kavout an 50 ezel ar strollad, askorn ar rumm kentañ an RAF.\nE-doug mizioù kentañ ar bloavezh 1972, Baader hag e vrigadenn a darzho savadurioù lu an S.U.A., ha savadurioù publik. O 5 argad gant ar vombezenn a raïo 5 den marv ha 30 den goazet. E miz mezheven 1972, Baader, Ensslin, Meinhof, Raspe,ha Gerhard Müller, ar pennoù kentañ an RAF a vo arzet ha lakaet en toull bac'h.\nAr prederour Jean-Paul Sartre en em gavas gant Andreas Baader, d'ar 4 a viz kerzu 1974, en e log e Stuttgart-Stammhein, evit kaozeal diwar-benn stad karc'haridegezh ar prizoniadoù-se, diskrivet evel «jahinerezh dre zifuadur» gante.\nE miz ebrel 1977, goude 192 devezh prosez e Stammheim, kondaonet eo bet Andreas Baader rak lazheadennoù d'ar bac'hadur hed-buhez.\nD'an 13 a viz here 1977, 4 ezel ar Talbenn ar Bopl evit Dishualded Palestina a zihent ur c'harr-nij, ar nij 181 Lufthansa dibradet eus Palma de Majorque evit Frankfurt-am-Main, en ur skrapañ 81 mac'hiad. O fenn a c'houlenn an dieubidigezh evit 11 prizoniad izili an RAF toull-bac'het e Stammhein. Ar c'harr-nij az a evit echuiñ da Mogadiscio, e Somalia. An abadenn a echuo an 18 a viz here, gant emellerezh ur strollad ispisiallu Alamagn.\nHervez an testennoù kefridiel, Rapse en devoa desket ar c'hwitadenn an taol-esae dre ur skingomz ha komzet en devoa gant Baader, Ensslin ha Irmgard Möller, evit kenurzhiañ ur pakt emlazhadenn a-stroll. E-pad ar beure, Baader ha Rapse a zo kavet marv dre volet en o log, Ensslin zo kavet krouget, ha Möller laeret gant 4 zaol gontell e-barzh e gof.[Irmgard Möller|Möller]] a chomo bev.\n1978 : Alamagn en diskaramzer, film a-stroll savet gant Alexander Kluge, Rainer Werner Fassbinder ha Volker Schlöndorff.\n2002 : Baader, film alaman savet gant Christopher Roth.\n2006 : Engroez, Genoù, Armoù (Des foules, des bouches, des armes) Levr skrivet gant Alban Lefranc a-zivout Baader, Ensslin ha Vesper (he mignon kentañ dezhi).\n2008 : Bandenn Baader (Der Baader Meinhof Komplex), film alaman savet gant Uli Edel.\n2011 : Piv, nemedomp (Wer wenn nicht wir) film alaman savet gant Andres Veiel.\nAdtapet diwar « https://br.wikipedia.org/w/index.php?title=Andreas_Baader&oldid=1787113 »\nKemmoù diwezhañ degaset d'ar bajenn-mañ d'an 14 Meu 2018, da 18:11.


Menez Suribachi - Wikipedia\nMenez Suribachi war enezenn Iwo Jima\nAr Menez Suribachi (japanek.: 摺鉢山, Suribachiyama) zo ur menez 169 metrad uhelder lec'hiet e gevred enezenn Iwo Jima (graet Iō-tō anezhi hiziv-an-deiz) e Gwalarn ar Meurvor Habask. Ul lodenn eo eus melestradurezh under isprefeti Ogasawara, Tokyo, Japan.\nSoudarded Marines e-pad Emgann Iwo Jima. Stanket war an aod dindan tennoù lies ar japaniz o tont eus ar Menez Suribachi er foñs.\nBrudet e voe an enezenn dre Emgann Iwo Jima (19 a viz C'hwevrer - 26 a viz Meurzh 1945) a lakas e krog korfad an US Marines gant Lu Impalaeriezh Japan. Eno e voe tennet ar poltred dreistbrudet Raising the Flag on Iwo Jima\nAdtapet diwar « https://br.wikipedia.org/w/index.php?title=Menez_Suribachi&oldid=1822072 »


Buhez ar Zent. pages 424, 425. Encyclopédie Marikavel.\npages 424, 425\nEizvet devez a Vezeven\nGouel ar Spered-Santel\ne ar Yaou-Bask, daou-ugent devez goude m'oa savet eus a varo da veo, Hon Zalver Jezuz-Krist a bignas en nenv; dek devez goude, ar Spered-Santel a ziskennas war an Ebestel, dindan furm teodou tân.\nAn tan a sklêra, an tân a c'hlanna, an tan a domma ! Ar Spered-Santel a sklera hon sperejou, a c'hlanna hon eneou, a domma hon c'halonou. Ar Spered-Santel eo Doue ar sklerijen, Doue ar c'hlanded, Doue an nerz.\nI. — Ar Spered-Santel eo Doue ar sklerijen, a oar, en eun netra, lakat ar gwirioneziou kaletan 'barz ar sperejou ar muian boc'h. Tri bla oa e oa an Ebestel o heuilh Hon Zalver, hia pa gomze d'eze diwar-benn ar vad a ra d'an den ar boan, hag ar red m'eo d'ezan pardon, e enebourien, ne gomprenent netra en e lavariou. Adalek m'eo diskennet ar Spered-Santel warneze, e welont e tiskouez an den e fumez o karet hag o tougen e groaz, hag e nerz-kalon o karet hag o pardoni e enebourien.\nAn Ebestel a oa tud dizesk ha dife. Meur a wech, Hon Zalver Jezuz-Krist en devoa bet bec'h o c'houzanv aneze. Ar Spered-Santel o c'hemeras da brezek ar fe ha da gelenn ar boblou, evit mac'h anavezje an holl e c'hell pep den bezan e ziskib, daoust pegen dife, pegen dizesk ha pegen dister eo. Ar Spered-Santel a verkas e gelennadurez, en eun tôl, en sperejou an Ebestel, hag a verkas anezi ken don ma rojont o bue evit testenian e oa gwir.\nIL -- Ar Spered-Santel, Doue ar sklerijen, a zo ive Doue ar c'hlanded.\nDre vadeziant an dour, an Ebestel a oa bet glannaet o eneou d'eze gant Hon Zalver Jezuz-Krist. Koulskoude, zoken goude ar vadeziant-se, ec'halled kaout abeg enne alïes awalc'h ; trouz a zave etreze evit an disteran tra. Dre vadeziant an tan, ar Spered-Santel a reas aneze tud neve ; n'int mui evel an aour o tont eus an douar, a zo c'hoaz distum ha sôtret; henvel int ouz an aour o tont eus an teûz ; distag int diduz ar bed, diouz e zanve ha diouz e lorc'haj ; distag int dioute o-unan ; distag int diouz kement a welont gant daoulagad o c'horf, evit bezan stakoc'h a ze ouz ar pez ne welont nemet gant daoulagad o fe.\nIII. - - Doue ar sklerijen hag ar c'hlanded, ar Spered-Santel eo ive Doue an nerz.\nArôk m'oa diskennet ar Spered-Santel warneze, an Ebestel a grene rak o skeud; dal m'eo kouezet e dan war o c'halonou, en em lakont da gomz; prezek a reont Jezuz-Krist, war ar plasennou, en kreiz al lez-varniou hag er prizoniou. Klask a rêr ober d'eze tevel : « Nan ! emeze, prezek a renkomp. » Ha prezek a reont, hag astenn a reont war an douar rouantelez Jezuz-Krist, en eun doare ken souezus m'eo red lavaret : « Dorn Doue a zo aze. »\nPenôs int deut da vezan ken helavar ? Dre nerz ar Spered-Santel. Rak petra o devoa ? Pelec'h e oa o deskadurez ? Pelec'h e oa o zenzoriou ? Pelec'h e oa o armou ? Pelec'h e oa o nerz ?\nAr gwirioneziou a roënt da gredi, darn aneze a oa tenval. Ar gourc'hemennou a roënt da heuilh, darn aneze a oe tenn. Ha koulskoude, ar gwirioneziou a zo kredet hag ar gourc'hemennou a zo heuilhet, eus an ei] rumm tud d'egile, hag eus an eil bro d'eben.\nPenôs int deut a benn eus al labour burzudus-ze ?\nTrec'h int bet d'ar bed holl; skuilhet o deus o gwad kentoc'h eget nac'h Jezuz-Krist. Penôs int deut a benn da vezan ken krenv ? Dre nerz ar Spered-Santel.\nIV. — Hirie, evel gwechall, Spered Doue a zo eur Spered a sklerijen, a c'hlanded hag a nerz. Tennan a raïo talvoudegez ac'hanomp, evel ma tennas eus an Ebestel, gant ma sentfomp outan; tôlomp evez eta da selaou e vouez; n'eus netra ken gwaz evel enebi ouz ar Spered-Santel.


Pajenn:Troude ha Milin - Ar marvailler brezounek.djvu/324 - Wikimammenn\nPajenn:Troude ha Milin - Ar marvailler brezounek.djvu/324\nglask keuneud, Kristof a c’hoarie gwalc’h he galoun, he besk bihan ankounec’heet krenn gant-han ; ha biskoaz ne zeuaz enn he benn lakaat he besk bihan da rei d’ezhan arc’hant, na boed d’he vamm ha d’ezhan he-unan. Evel a rea a-raok a reaz goude, ha nemet e vije he vaz penn-kamm gant-han d’he harpa ha da c’hoari, ne zonje e netra e-bed ken.\nA-benn eur pevar pe bemp miz goude-ze, e savaz brud dre ar vro oa dougerez merc’h ar roue Gradlon ; n’oa ken hano nemet euz ann dra-ze, hag ar pez a ioa gwir eo e teue ar brinsez Ahez tevoc’h-teva bemdez. Kement-ma a ieaz e berr amzer a-c’henou-da-c’henou beteg ar roue Gradlon. He-ma, da genta, n’oe ket evit kredi ez oa gwir a lavaret. — Biskoaz, eme-z-han, n’euz bet goaz, nemed-oun-me, war-dro Ahez ; va aked a zo bet atao, abaoue ma’z eo ganet, da ziwall anezhi dioc’h pep darempred fall, hag oc’h-penn, re fur ha re zantel eo, karet ac’hanoun a ra re evit dont da ober biken eur pec’hed ker braz all, hag a rafe d’in kemend a boan. Nann, nann, gaou eo kement-se, ha teodou fall hep-mui-ken eo a lavar ann dra-ze.\nEvelato a zeiz da zeiz ar brinsez a stegne he dillad enn-dro d’ezhi, ha bemdez ivez ar brud a greske kemend ma lavaraz ar roue ez oa red gwelet. Mont a ra da gaout he verc’h, ha lavaret a ra d’ezhi petra a zo a nevez diwar he fenn. — E feiz, va zad, eme-z-hi, souezet ounn va-unan gant ar pez a c’hoarvez, rak brasaat bemdez a ra va c’hof, ha\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/324&oldid=144299 »


Sezambr - Wikipedia\nArabat droukveskañ gant Enez Sesambre, e Chile.\nAn enez gwelet eus ar mor.\nSezambr (Cézembre e galleg) a zo un enezenn e kumun Sant-Maloù, 4 km er-maez, hogen 3,5 km eus Sant-Enogad, e Dinarzh. 700 metrad hed zo dezhi ha 250 metrad led d'ar muiañ, ha 18 hektar dindani.\nDidud eo war-bouez un ostaleri digor e-pad an hañv. Ul lodenn vat eus an enez a zo berzet d'an dud abalamour d'ar bombez hag obuzioù manet didarzh abaoe an Eil Brezel-bed. Eno e oa ur c'hreñvlec'h alaman a dalas e-pad teir sizhunvezh, e miz Eost 1944, ouzh bombezadegoù kalet ar Re Unanet. Ur gwarezva natur eo bremañ.\nSezambr adal Sant-Maloù\nGwel eus ar mor\nTour-tan al Liorzh Vras er mervent da Sezambr\nTraezhenn ar c'hreisteiz\nLec'hioù all[kemmañ | kemmañ ar vammenn]\nCape Sambro, e Nova Scotia, a deufe e anv eus anv Sezambr.\n↑ Kartenn Breizh 1/250.000vedenn Blay Foldex, Ofis ar Brezhoneg, 2003.\nAdtapet diwar « https://br.wikipedia.org/w/index.php?title=Sezambr&oldid=1750442 »\nKemmoù diwezhañ degaset d'ar bajenn-mañ d'an 4 Mez 2017, da 17:30.